Πρέσπες – Καστοριά – ChicTravel\n30 Oκτωβρίου - 31 Οκτωβρίου 2021\n1η ΜΕΡΑ: Τρίκαλα – Πρέσπες – Καστοριά\nΣυγκέντρωση στο χώρο της πλατείας του ΟΣΕ και αναχώρηση στις 07.00 το πρωί. Περνώντας από Καλαμπάκα και φτάνοντας περιφερειακά της πόλης των Γρεβενών, κάνουμε την πρώτη στάση μας. Συνεχίζουμε με επόμενο προορισμό την όμορφη Φλώρινα. Θα έχουμε ελεύθερο χρόνο στην πόλη γα βόλτα και καφέ. Συνεχίζοντας και απολαμβάνοντας μια υπέροχη διαδρομή, θα περάσουμε από το χιονοδρομικό κέντρο του Πισοδερίου. Επόμενος σταθμός οι λίμνες των Πρεσπών, με πρώτη στάση μας το νησάκι του Αγίου Αχίλλειου. Κατόπιν θα καταλήξουμε στο χωριό Ψαράδες. Ελεύθερος χρόνος για φαγητό, αλλά και για να απολαύσετε την λίμνη της Πρέσπας. Τελειώνοντας αναχωρούμε για την Καστοριά όπου είναι ο τελικός μας προορισμός για σήμερα, αφού πρώτα περάσουμε από το χωριό Άγιος Γερμανός. Άφιξη το απόγευμα, τακτοποίηση στα δωμάτια του ξενοδοχείου και ξεκούραση. Προαιρετική βραδινή έξοδος για φαγητό και διασκέδαση. Διανυκτέρευση.\n2η ΜΕΡΑ : Καστοριά – Γρεβενά – Τρίκαλα\nΜετά το πρωινό μας ακολουθεί μικρή περιήγηση στην Καστοριά, μια πόλη με πλούσια ιστορία ανά τους αιώνες που καταφέρνει να διατηρεί αλώβητο τον παραδοσιακό της χαρακτήρα. Περιήγηση στα αρχοντικά μονοπάτια της Καστοριάς. Στις γειτονιές Απόζαρι και Ντολτσό, στέκονται αγέρωχα τα καστοριανά αρχοντικά (τα αρχοντικά είναι βασικά διώροφα) που χτίστηκαν γύρω στο 17ο & 18ο αιώνα και αποτελούν τους αυτόπτες μάρτυρες της οικονομικής ακμής των Καστοριανών γουνοποιών. Ακολουθεί επίσκεψη στην Ιερά Μονή Παναγιάς Μαυριώτισσας. Χτισμένη το 1082 επί Βυζαντινού Αυτοκράτορα Αλεξίου Α΄ Κομνηνού, η Ιερά Μονή Κοιμήσεως της Θεοτόκου Μαυριώτισσας, αυτός ο Βυζαντινός θησαυρός βρίσκεται σε απόσταση τεσσάρων χιλιομέτρων από το κέντρο της Καστοριάς, στο ανατολικό μέρος του βουνού της Καστοριάς, που αποτελεί χερσόνησο μέσα στην λίμνη Ορεστιάδα, σε μια τοποθεσία με αιωνόβια πλατάνια. Αμέσως μετά θα επισκεφτούμε το σπήλαιο του Δράκου. Στην συνέχεια θα επισκεφτούμε τον προϊστορικό λιμναίο οικισμό του Δισπηλιού. Ο οικισμός στο Δισπηλιό, μαρτυρά πως η περιοχή κατοικούνταν από τα νεολιθικά χρόνια. Ο προϊστορικός οικισμός που βρίσκεται 8 χιλιόμετρα έξω από την Καστοριά στη θέση «Νησί» ανακαλύφθηκε τυχαία το 1932. Η πρώιμη φάση του τοποθετείται γύρω στο 5.500 π.Χ. και είναι ένας από τους αρχαιότερους λιμναίους οικισμούς που έχουν ανακαλυφθεί στην Ευρώπη. Eλεύθερος χρόνος για φαγητό στην Καστοριά και αναχώρηση για Γρεβενά όπου θα απολαύσουμε τον απογευματινό μας καφέ. Τέλος παίρνουμε το δρόμο της επιστροφής για να είμαστε στην πόλη μας το βράδυ.\nΕπιβάρυνση Μονόκλινου : 30€\nΔιαμονή στο επιλεγμένο ξενοδοχείο «Ηotel Europa 4*» με πρωινό.\nΤο φόρο διαμονής 3 € το δωμάτιο ανά διανυκτέρευση\nΤα επιπλέον γεύματα, ποτά και ό,τι άλλο αναφέρεται ως προαιρετικό στο πρόγραμμα.\n**ΑΠΑΡΑΙΤΗΤΗ ΠΡΟΥΠΟΘΕΣΗ ΤΑΞΙΔΙΟΥ: Συμμετέχετε στην εκδρομή με πιστοποιητικό εμβολιασμού είτε με αρνητικό αποτέλεσμα PCR τις τελευταίες 72 ώρες, είτε με αρνητικό αποτέλεσμα rapid test έως 48 ώρες πριν την αναχώρηση. Για ανήλικους 12 έως 17 επιτρέπεται και η διενέργεια self test. Οι ανήλικοι έως 12 ετών ταξιδεύουν ελεύθερα. Επίσης καθ’ όλη την παραμονή στο λεωφορείο είναι υποχρεωτική η χρήση μάσκας.\nCategory: ΕσωτερικόBy chic August 27, 2021 Leave a comment\nPreviousPrevious post:ΑδριανούποληNextNext post:Πελοπόννησος (Πάτρα-Καλαμάτα-Αρχαία Ολυμπία-Κορώνη-Μεθώνη-Πύλος-Τρίπολη-Ναύπλιο)


30 χρόνια «Μύλος των Θαυμάτων» στη Θεσσαλονίκη | Pronews\n30/12/2019 - 19:50\n30 χρόνια «Μύλος των Θαυμάτων» στη Θεσσαλονίκη\nΟ Μύλος γιορτάζει τα 30 χρόνια παρουσίας του στα πολιτιστικά δρώμενα της Θεσσαλονίκης και για άλλη μια φορά θα αφήσει το στίγμα του με τις εκδηλώσεις που φιλοξενεί, καθώς θα δώσουν το «παρών» καλλιτέχνες από την Ελλάδα και το εξωτερικό.\nΗ γιορτή για τα «30 χρόνια Μύλος» ξεκινά θεαματικά στο «Μύλο των Θαυμάτων», στην απόλυτη εποχή των Χριστουγέννων.\n- Με τον Πύργο των Μύθων με τις παρακάτω ενότητες από:\n•φτάνουμε στο σήμερα, από δύση και ανατολή.\nΕκεί, μπορείτε να πιείτε τον αγαπημένο σας καφέ και να δοκιμάσετε στη συνέχεια τα εδἐσματα της εκάστοτε εποχής. Μια γευστική εμπειρία - αλλιώτικη από τις άλλες.\n- Με το πιο εναλλακτικό στεγασμένο παγοδρόμιο που είδατε ποτέ! Γυρίζουμε πίσω το χρόνο, κάνουμε κλικ στη μαγεία, οι εκπλήξεις δεν σταματούν πουθενά. Βάλτε τα vintage παγοπέδιλα κι ετοιμαστείτε για πολύ γέλιο. Εδώ, διασκεδάζετε με τη ψυχή σας.\n- Με το Πολικό Εξπρές : Επισκεφτείτε το Βαγόνι του Μύλου και ζήστε την μαγεία του Πολικού Εξπρές. Γευτείτε ροφήματα σοκολάτας σε χριστουγεννιάτικες γεύσεις, γίνετε μέρος του παραμυθιού και που ξέρετε... ίσως σας περιμένει το Χρυσό Εισιτήριο!\n- Τo σπίτι του Αη Βασίλη. Το πιο καταπληκτικό σπίτι του Αη Βασίλη που είδατε ποτέ! Τόσο γιγάντιο, τόσο ωραίο, τόσο αυθεντικό. Εδώ, γράφεις το γράμμα, το παραδίδεις απευθείας στον ενδιαφερόμενο... κι είσαι σίγουρος για την παραλαβή του δώρου! Ακόμη, φωτογραφίσου μαζί του, για μία ωραία ανάμνηση!\n- Με μια ευφάνταστη πλατεία παιδιού: με καρουζέλ, παιχνίδια και ένα... αερόστατο !\n- Με το γευστικό Εργαστήρι Σοκολάτας, «Αστερόσκονη στην Σοκολάτα»!\nΤα παιδιά, στο πλαίσιο του παραμυθιού που εκτυλίσσεται κάθε απόγευμα, φτιάχνουν την δική τους σοκολάτα, την οποία και παίρνουν μαζί τους! Μετά, γονείς και παιδιά μπορούν να αγοράσουν προϊόντα σοκολάτας σε άπειρες γεύσεις, ζαχαρωτά και γλυκά. Περιηγηθείτε στον Μύλο, διαβάστε το παραμύθι, βρείτε την λάθος φράση και θα γίνετε πλούσιοι... σε σοκολάτα!\n- Και παράλληλα, καθημερινές παιδικές θεατρικές παραστάσεις, παραστάσεις Καραγκιόζη, κουκλοθέατρο και εκπαιδευτικές δράσεις για παιδιά.\n- Με δράσεις για μπαμπάδες και μαμάδες, με τον κήπο των Πριγκίπων (το ουζερί με live λαϊκορεμπέτικη μπάντα και ειδικό αφιέρωμα στον Βασίλη Τσιτσάνη), με έκθεση βινυλίου, με χειροτεχνίες και εργαστήρια, με το Μουσείο του Μὐλου για ξενάγηση και συμμετοχή στην δημιουργία του!\nΦυσικά, θα υπάρξει και μία σειρά από εμφανίσεις σπουδαίων καλλιτεχνών στην Αποθήκη του Μύλου. Το πρόγραμμα όλου του Δεκεμβρίου θα σας απογειώσει, θα σας μεταφέρει σε άλλους, πολύ κεφάτους, διασκεδαστικούς «κόσμους»! Ήδη, εμφανίστηκαν οι Σταμάτη Κραουνάκης και Σπείρα, Ελένη Βιτάλη, Τόνι Σφήνος (από Παρασκευή 20 Δεκεμβρίου και κάθε Παρασκευή), ενώ ακολουθούν Κώστας Μπίγαλης, Μαντώ, Δάκης και Πωλίνα.\nΣτο club του Μύλου εμφανίστηκαν οι Φοίβος Δεληβοριάς, Χριστόφορος Ζαραλίκος, Καντινέλια, Πέμπτη 19 Δεκεμβρίου, Τσολιάς (Απόστολος Μπαρμπαγιάννης) και Διογένης Δασκάλου με τους MO.MO.CO. (στις 28 Δεκεμβρίου, θα είναι και στις 4 Ιανουαρίου)\nΤέλος, στο ξυλουργείο του Μύλου σας περιμένουν οι: Βασίλης Πρατσινάκης, την Τρίτη 31 Ιανουαρίου (μετά την αλλαγή της χρονιάς) και HUMAN TOUCH.\nΓια έγκαιρες κρατήσεις τηλεφωνήστε στα 2310510081 & 698 722 1007\nΗ είσοδος στον πολυχώρο κατά την περίοδο των γιορτών «Ο ΜΥΛΟΣ ΤΩΝ ΘΑΥΜΑΤΩΝ - ΧΡΙΣΤΟΥΓΕΝΝΑ» είναι ΔΩΡΕΑΝ.


Μην το δένεις κόμπο Εκδόσεις Ψυχογιός Βιβλιοπωλείο Λεμόνι\nΜην το δένεις κόμπο\nΣυγγραφή: · Λήδα-Αλεξάνδρα Λιάρου\nΗ Λήδα-Αλεξάνδρα Λιάρου γεννήθηκε το 1988 στη Θεσσαλονίκη, όπου και διαμένει. Η μητέρα της κατάγεται από τη Ζιμπάμπουε της Αφρικής, ενώ ο πατέρας της είναι Έλληνας. Αν και στην οικογένειά της κυριαρχούσε το ταλέντο στη ζωγραφική, εκείνη από μικρό παιδί προτιμούσε να διασκεδάζει τα τρία αδέρφια της λέγοντάς τους αστείες ιστορίες. Έχει σπουδάσει στο Τμήμα Εμπορίας και Διαφήμισης του ΑΤΕΙ Θεσσαλονίκης, ενώ ασχολείται με την εκμάθηση της αγγλικής γλώσσας σε παιδιά μέσω της δημιουργικής απασχόλησης. Αυτό που διαπίστωσε στην πορεία, όμως, ήταν πως κι εκείνη μαθαίνει πολλά από τα παιδιά. Η ενασχόληση μαζί τους της δίνει ιδιαίτερη χαρά, μεταφέροντάς τη σʼ έναν κόσμο φαντασίας, απʼ όπου αντλεί έμπνευση για να γράφει ιστορίες. Πολλές φορές ακόμα και μια παιδική ατάκα είναι αρκετή για να πιάσει χαρτί και μολύβι. Το Απλώς ένα χαρτί είναι το πρώτο της παιδικό βιβλίο.\nΈκδοση: Απρίλιος 2019 από "Ψυχογιός"\nΣελ.:48 (21χ14), Μαλακό εξώφυλλο, ISBN: 978-618-01-2594-8\nΆλλοι τίτλοι από Λήδα-Αλεξάνδρα Λιάρου\nΗ Εμμέλεια αγαπούσε πολύ τα παιχνίδια της. Για να μην της τα πάρει κανείς, τα έδενε όλα γύρω από τη μέση της με έναν σπάγγο. Αν και ήταν κουραστικό να περπατάει σέρνοντας τόσο βάρος, τα έπαιρνε μαζί της όπου κι αν πήγαινε. Ώσπου μια μέρα στο πάρκο, κάτι άλλαξε. Οι κόμποι λύθηκαν και τα παιχνίδια ελευθερώθηκαν. Ή μήπως ελευθερώθηκε η Εμμέλεια;\n(2017) Απλώς ένα χαρτί, Μεταίχμιο


Της φυλακής τα σίδερα | Η Εφημερίδα των Συντακτών\nΕΝΤΥΠΗ ΕΚΔΟΣΗ 25.10.2020, 19:33\nΕτυμολογικά η λέξη φυλακή προέρχεται από τη λέξη «φύλαξ», το πρόσωπο που φρουρεί, που επιτηρεί κάτι.\n«Ξυπνώ και βλέπω σίδερα / στη γης στερεωμένα /\nτα παιδάκια τα καημένα...»\nΗ επικαιρότητα μας θύμισε τους στίχους από τον περίφημο «Καπετανάκη», το ρεμπέτικο των Λεονάρδου Μπουρνέλη και Παναγιώτη Μιχαλόπουλου. Κάποια «παιδάκια», εντός ή εκτός εισαγωγικών, θα ξυπνήσουν εντός των ημερών και θα δουν κάγκελα γύρω τους.\nΚαι τότε θα θυμώσουν και θα στενοχωρηθούν, καθώς για χρόνια πίστευαν, μέσα στην ουρανομήκη έπαρση που τους χάριζε η ατιμωρησία, πως το άστρο τους θα λάμπει για χίλια χρόνια – ακριβώς όσο πίστευαν και οι ναζί πως θα ζήσει το Ράιχ.\nΗταν σχεδόν παλλαϊκή απαίτηση να μπουν στη φυλακή όλοι αυτοί. «Οι ναζί στη φυλακή»: ήταν ένα σύνθημα που έβλεπες παντού τον τελευταίο καιρό τόσο στο φυσικό όσο και στο ψηφιακό περιβάλλον. «Δεν είναι αθώοι!» έλεγαν όλοι, μα όλοι, λες και αίφνης οι πάντες έγιναν αντίφα. Μα πού κρύβονταν όλες αυτές οι ευαίσθητες πολιτικές και δημοσιογραφικές γραβάτες, όλα αυτά τα ενσυναίσθητα ταγεράκια της ανωτέρας τάξεως;\nΟλοι αυτοί, εάν δεν με απατά η μνήμη μου, δεν κανάκευαν προ ολίγων ετών τη Χρυσή Αυγή; Πού ήταν όλοι αυτοί όταν τα τάγματα εφόδου των νεοναζί το βράδυ έριχναν βρομόξυλο σε μετανάστες και το πρωί συνόδευαν μουσαντέ γιαγιάδες στα ΑΤΜ για να εισπράξουν τη σύνταξή τους;\nΤέλος πάντων, μετά από μια μακρόχρονη δικαστική περιπέτεια, οι ντόπιοι ναζί μπαίνουν στη φυλακή. Εδώ βέβαια μπορεί κάποιος να παρατηρήσει πως ακόμα και εκείνοι που είναι ιδεολογικά εναντίον της φυλακής, εναντίον της στέρησης της ελευθερίας ενός ανθρώπου από το κράτος ως τιμωρία για τις κακές του πράξεις, ακόμα κι αυτοί, κι ίσως κυρίως αυτοί, φώναξαν στεντόρεια «οι ναζί στη φυλακή!»\nΕτσι η φυλακή έγινε η λέξη των ημερών. Οπότε, τιμής ένεκεν για την ένταξη των καταδικασμένων στελεχών και μελών της εγκληματικής οργάνωσης στον κόσμο της φυλακής, ας πούμε πέντε πράγματα γι’ αυτήν.\nΚαταρχάς, ετυμολογικά η λέξη φυλακή προέρχεται από τη λέξη «φύλαξ», το πρόσωπο που φρουρεί, που επιτηρεί κάτι. Ο φύλακας είναι ο προστάτης, ο υπερασπιστής ή και αυτός που διατηρεί κάτι αναλλοίωτο στον χρόνο, όπως οι παραδόσεις ή τα έθιμα.\nΗ λέξη είναι αβέβαιου ετύμου λέει το Λεξικό της Νέας Ελληνικής Γλώσσας, αναφέροντας πως κατά μία άποψη ο φύλακας συνδέεται με το δεύτερο συνθετικό του λατινικού bubulcus, δηλαδή «βουκόλος» ή subulcus, «χοιροβοσκός», αλλά κάτι τέτοιο δεν φαίνεται πιθανό, λέει το Λεξικό, γιατί η λέξη φύλαξ είναι πολύ αρχαιότερη και ουδέποτε σήμαινε τον φρουρό ζώων.\nΟπως και να ’χει, η φυλακή είναι το κτίριο στο οποίο εγκλείονται οι υπόδικοι ή οι κατάδικοι, είναι βέβαια η ποινή φυλάκισης (κάνω φυλακή σημαίνει εκτίω την ποινή μου) αλλά είναι επίσης και οτιδήποτε, χώρος ή θεσμός, που περιορίζει την ελευθερία. Η αρχική σημασία της λέξης φυλακή είναι «φρούρηση-φύλαξη, διατήρηση», ενώ στη ναυτική ορολογία φυλακή είναι και η βάρδια, η τετράωρη υπηρεσία των αντρών ενός πολεμικού πλοίου.\nΒέβαια επειδή στη φυλακή μπαίνουν κυρίως εκείνοι που δεν έχουν τη δυνατότητα να την αποφύγουν, δηλαδή οι φτωχότεροι, οι ασθενέστεροι και οι περιθωριακοί, που είναι η βάση ή το υπόγειο της κοινωνικής πυραμίδας, κι επειδή όλες αυτές οι κοινωνικές υποομάδες έχουν τη δική τους αργκό, είναι πολλά τα ιδιωματικά συνώνυμα της λέξης φυλακή. Ο Ηλίας Πετρόπουλος, στο «Εγχειρίδιον του καλού κλέφτη» όριζε τη φυλακή ως τον «τόπο όπου, αναγκαστικώς, διαβιούν οι Φυλακισμένοι».\nΑυτοί λοιπόν οι Φυλακισμένοι («οι άνθρωποι εν παρενθέσει» σύμφωνα με τον ίδιο) σίγουρα δεν χρησιμοποιούν τον πολιτικώς ορθό όρο «σωφρονιστικό ίδρυμα» για τη φυλακή, προτιμώντας κυρίως τον πιο ποιητικό όρο «μπουζού».\nΗ λέξη, σύμφωνα με το Μείζον Ελληνικό Λεξικό, παράγεται από το ιταλικό bozzolo που σημαίνει «κουκούλι». Από αυτή τη λέξη παράγεται και το ρήμα «μπουζουριάζω», που σημαίνει «φυλακίζω, κρύβω, εξαφανίζω», αλλά και «τρώγω με λαιμαργία, καταβροχθίζω». Ομως από την μπουζού πιθανώς κατάγεται και η μπουζουριέρα. Ο Νίκος Τσιφόρος στο Γλωσσάρι, που συμπεριλαμβάνεται στο βιβλίο του «Τα παιδιά της πιάτσας» αναφέρει πως η μπουζουριέρα είναι «κάτι που καλύπτει, η πρόφαση, το καταφύγιο». Για παράδειγμα, μια νόμιμη επιχείρηση που κρύβει τις παράνομες δραστηριότητες του ιδιοκτήτη της είναι η μπουζουριέρα του.\nΑλλο συνώνυμο της φυλακής είναι και τα «σίδερα» στον πληθυντικό - «σιδερώνω» σημαίνει φυλακίζω. Η φυλακή είναι επίσης γνωστή και ως «στενή», από την... ευρυχωρία των κελιών, ή «ψειρού», προφανώς από τα ενοχλητικά ζωύφια που ήταν, κάποτε τουλάχιστον, ο μόνιμος πληθυσμός των σωφρονιστικών ιδρυμάτων, ενώ παλιά επίσης τη φυλακή τη λέγανε και «φρέσκο».\nΤον «έκλεισαν στο φρέσκο» έλεγαν, δηλαδή τον φυλακίσανε - σαν να βάζεις κάτι νωπό σε ένα ψυγείο που θα το διατηρήσει για καιρό. Και μια που μιλάμε για τρόφιμα, τα σωφρονιστικά ιδρύματα είναι γνωστά και ως «τα φασόλια», πιθανότατα από τον πλούτο του διαιτολογίου των φυλακισμένων. Αλλες ιδιωματικές εκφράσεις για τη φυλακή είναι και «η μαντάλω» από τα μάνταλα, τους σύρτες και τις κλειδαριές των κελιών, ενώ ένας ευφημισμός για τους χώρους εγκλεισμού είναι και το υπερήφανο «λεβεντόμαντρα». Αλλωστε, όπως τραγούδησε κι ο Στέλιος Καζαντζίδης στο τραγούδι του 1957 «Ανοίξτε δεσμοφύλακες» των Κολοκοτρώνη/Χρυσίνη: «Ελα μανούλα / να σου πω / δυο λόγια, δυο κουβέντες / της φυλακής τα σίδερα / είναι για τους λεβέντες».\nΟι νεοναζί «λεβέντες», παρ' όλο που επικαλέστηκαν τη μανούλα τους, και τον πατερούλη τους, και τα αδελφάκια τους στο δικαστήριο, όταν ζυγίζονταν τα ελαφρυντικά τους, τελικά στη λεβεντόμαντρα θα καταλήξουν, όπου οι συγκρατούμενοί τους θα τους υποδεχτούν όπως μόνο αυτοί ξέρουν, όπως άλλωστε προοιωνιζόταν κι εκείνο το ιστορικό πανό που αναρτήθηκε στα καγκελόφραχτα παράθυρα των κελιών μεγάλου σωφρονιστικού καταστήματος. «Βρε καλώς τα παιδιά!» έλεγε εκείνο το πανό και πραγματικά θα άξιζε τον κόπο να δει κάποιος τους χρυσαυγίτες, που μαζεύονταν τριάντα για να μαχαιρώσουν έναν ή που πουλούσαν εκ τους ασφαλούς μαγκιά σε πανικόβλητους μετανάστες, να πηγαίνουν τοίχο τοίχο στα ντους προσέχοντας να μην τους πέσει το σαπούνι.\nΟι καταδικασθέντες της εγκληματικής οργάνωσης "Χρυσή Αυγή" σε ένα γράφημα.\nINFONEWS 18.10.2020, 08:33\nInfonews: Οι Ναζί στη φυλακή\nΙστορικής σημασίας η απόφαση με τις ποινές της εγκληματικής οργάνωσης Χρυσή Αυγή.


Αυτό είναι το δεύτερο trailer για τη Wonder Woman: η άνοδος μίας Αμαζόνας | Athens Calling\nPosted on November 7, 2016 November 7, 2016 SargePosted in cinema\nH Wonder Woman δημιουργήθηκε από τoν Αμερικάνο ψυχολόγο και συγγραφέα William Moulton Marston, και τη σύζυγό του Elizabeth Holloway Marston. Η ηρωίδα από το κόσμο της αρχαιοελληνικής μυθολογίας εμφανίστηκε για πρώτη φορά στο All Star Comics # 8, τον Δεκέμβριο του 1941, στη μάχη καταπολέμησης των στρατιωτικών δυνάμεων του Άξονα.\nΧρειάστηκαν να περάσουν 75 χρόνια για να κάνει τη πρώτη της εμφάνιση στις σκοτεινές αίθουσες. Μετά την εντυπωσιακή πρώτη εμφάνισή της στο Batman V Superman, η Wonder Woman επιστρέφει στη μεγάλη οθόνη, με την πρώτη της ταινία από το DC Universe.\nΤο ρόλο της Wonder Woman ενσαρκώνει για δεύτερη φορά μετά το Batman V Superman η Gal Gadot ενώ στο ρόλο του Steve Trevor ο Chris Pine γνωστός από τις νέες ταινίες της σειράς του Star Trek.\nΤο δεύτερο trailer της Wonder Woman περιέχει σκηνές από το πρώτο trailer, το οποίο είχε κυκλοφορήσει παράλληλα μαζί με το πρώτο teaser του πολυαναμενόμενου Justice League, το περασμένο καλοκαίρι, στη Comic Con στο Σαν Ντιέγκο:\nTη σκηνοθεσία της ταινίας υπογράφει, η σκηνοθέτης της πολυβραβευμένης ταινίας του 2003 Monster η Patty Jenkins.\nΤο σενάριο έχουν αναλάβει οι Allan Heinberg και Geoff John.\nΗ ταινία θα κάνει πρεμιέρα στις σκοτεινές αίθουσες στις 8 Ιουνίου 2017.\nΑκολουθεί το δελτίο τύπου της Warner:\n“Πριν γίνει η Wonder Woman, ήταν η Diana, πριγκίπισσα των Αμαζόνων, εκπαιδευμένη να γίνει μία ανίκητη πολεμίστρια. Μεγαλωμένη σε έναν οχυρωμένο νησιώτικο παράδεισο, όταν ένας Αμερικανός πιλότος πέφτει στις ακτές του και μιλά για μία τεράστια σύγκρουση η οποία βρίσκεται στην κορύφωσή της στον έξω κόσμο, η Diana φεύγει από το σπίτι, βέβαιη ότι μπορεί να σταματήσει την απειλή. Παλεύοντας δίπλα στους ανθρώπους σε έναν πόλεμο με στόχο να τελειώσει όλους τους πολέμους, η Diana θα ανακαλύψει τις πλήρεις δυνάμεις της… και το πραγματικό πεπρωμένο της”.\nΤο πρώτο teaser του πολυαναμενόμενου Justice League :\nΔιαγωνισμός Το Επίμονο φαινόμενο…΄Eνα διήγημα και δύο νουβέλες, της Καίτης Βασιλάκου από τις Εκδόσεις Απόπειρα


Εκτός δράσης για δύο εβδομάδες ο Παπαπέτρου - Νέα Κρήτη\nΕκτός δράσης για δύο εβδομάδες ο Παπαπέτρου\nΝέο… νυστέρι για τον Ιωάννη Παπαπέτρου! Ο φόργουορντ του Ολυμπιακού ταξίδεψε στην Πορτογαλία και χθες υποβλήθηκε σε επιτυχημένη χειρουργική επέμβαση στον αριστερό αστράγαλο από τον Ολλανδό καθηγητή Dr. C. Niek van Dijk.\nΣτο πόδι του νεαρού φόργουορντ είχε δημιουργηθεί ένα οστεόφυτο, το οποίο έπρεπε να αφαιρεθεί, καθώς ήταν η αιτία που ένιωθε τις ενοχλήσεις. Ωστόσο, αυτό δεν είχε καμία σχέση με τον προηγούμενο τραυματισμό που είχε υποστεί το περσινό καλοκαίρι.\nΈτσι, σύμφωνα με την ενημέρωση της «ερυθρόλευκης» ΚΑΕ, ο Παπαπέτρου θα μείνει εκτός αγωνιστικής δράσης για περίπου έξι με οκτώ εβδομάδες, με αυτό να σημαίνει πως θα προλάβει την προετοιμασία των πρωταθλητών Ελλάδας ενόψει της νέας σεζόν.


ΑΡΗΣ ΑΣΛΑΝΙΔΗΣ Φυσικός, M.Ed. Εκπαιδευτικός-Συγγραφέας - PDF Free Download\nDownload "ΑΡΗΣ ΑΣΛΑΝΙΔΗΣ Φυσικός, M.Ed. Εκπαιδευτικός-Συγγραφέας"\n1 ΑΡΗΣ ΑΣΛΑΝΙΔΗΣ Φυσικός, M.Ed. Εκπαιδευτικός-Συγγραφέας Ομιλία με θέμα: ΕΡΕΥΝΗΤΙΚΕΣ ΕΡΓΑΣΙΕΣ & ΦΥΣΙΚΕΣ ΕΠΙΣΤΗΜΕΣ ΕΝΩΣΗ ΕΛΛΗΝΩΝ ΦΥΣΙΚΩΝ Εκδήλωση αριστούχων μαθητών: Οι μαθητές συναντούν τη Φυσική και η Φυσική μαγεύει Αθήνα, 9-11/12/2011\n2 Τι ονομάζεται έρευνα και πώς διεξάγεται; Έρευνα ονομάζεται η παραγωγή πρωτότυπων συμπερασμάτων μέσα από συστηματική, ορθολογική και επιστημονική αναζήτηση. Η έρευνα διεξάγεται με την αξιοποίηση, σε κάθε θέμα που ερευνάται, των κατάλληλων πηγών πληροφόρησης και την εφαρμογή των κατάλληλων ερευνητικών μεθόδων.\n3 Τι είναι οι πηγές πληροφόρησης; Πηγές πληροφόρησης είναι οι προελεύσεις των πληροφοριών που συγκεντρώνονται σε μία έρευνα από την αναζήτηση του ερευνητή.\n4 Ποιες είναι μερικές πηγές πληροφόρησης; Μερικές πηγές πληροφόρησης είναι: Τα σχολικά βιβλία. Τα επιστημονικά συγγράμματα. Οι εγκυκλοπαίδειες. Τα λογοτεχνικά έργα. Οι κάθε είδους καλλιτεχνικές δημιουργίες. Οι βιβλιοθήκες κάθε τύπου (δημοτικές, λαϊκές, πανεπιστημιακές, διαφόρων φορέων και οργανισμών κτλ.). Το διαδίκτυο. Τα επιστημονικά περιοδικά. Ο ημερήσιος και περιοδικός τύπος κτλ.\n5 Ποιες είναι μερικές μέθοδοι και τεχνικές συλλογής και επεξεργασίας ερευνητικών δεδομένων; Μερικές μέθοδοι συλλογής και επεξεργασίας ερευνητικών δεδομένων είναι: Το ερωτηματολόγιο. Η συνέντευξη. Η παρατήρηση. Η ανάλυση περιεχομένου κ.ά.\n6 Τι πρέπει να υπάρχει σε κάθε έρευνα και γιατί διεξάγεται αυτή; Σε κάθε έρευνα πρέπει να υπάρχει ένας σκοπός. Μια έρευνα διεξάγεται για να απαντηθούν τα ερευνητικά ερωτήματα που έχει θέσει ο ερευνητής (μαθητής, μαθητική ομάδα, επιστήμονας, προπτυχιακός φοιτητής, μεταπτυχιακός φοιτητής κτλ.).\n7 Τι ισχύει για την Ερευνητική Εργασία στην Α Λυκείου; Οι Ερευνητικές Εργασίες θεσμοθετήθηκαν από τον Σεπτέμβριο του 2011 ως διακριτή ενότητα του υποχρεωτικού προγράμματος του Νέου Λυκείου. Η Ερευνητική Εργασία της Α Λυκείου είναι υποχρεωτικό μάθημα, ενταγμένο στο ωρολόγιο πρόγραμμα αυτής της τάξης από το σχολικό έτος , στο οποίο αφιερώνονται 3 διδακτικές ώρες εβδομαδιαία. Τα επόμενα χρόνια, σύμφωνα με τον σχεδιασμό, η Ερευνητική Εργασία θα διεξάγεται και στις επόμενες τάξεις του Λυκείου.\n8 Τι αφορά ως μάθημα η Ερευνητική Εργασία στην Α Λυκείου; Αφορά την έρευνα ενός θέματος και την παρουσίαση των αποτελεσμάτων της έρευνας.\n9 Πώς διεξάγεται η Ερευνητική Εργασία στην Α Λυκείου; Η Ερευνητική Εργασία διεξάγεται με: ομαδική συνεργασία των μαθητών (ομαδοσυνεργατική διδασκαλία). διαδικασία αντίστοιχη της μεθόδου project.\n10 Τι είναι η ομαδοσυνεργατική μέθοδος διδασκαλίας; Η ομαδοσυνεργατική μέθοδος διδασκαλίας είναι μια μορφή διδασκαλίας. Η οργάνωσή της βασίζεται σε μικρές ομάδες μαθητών και στις σχέσεις που αναπτύσσονται μεταξύ τους. Αποτελεί ένα εργαλείο στα χέρια του εκπαιδευτικού για την άσκηση του διδακτικού του έργου.\n11 Σε τι αναφέρεται ο όρος «μέθοδος project» στην εκπαίδευση; Ο όρος «μέθοδος project» στην εκπαίδευση αναφέρεται σε μια εκπαιδευτική διαδικασία που οδηγεί στη μάθηση και η οποία βασίζεται στην οργάνωση και ανάπτυξη σχεδίων-έργων κάθε μορφής και σε κάθε επίπεδο. Είναι μέθοδος ομαδικής έρευνας και δράσης στην οποία συμμετέχουν εκπαιδευτικοί και μαθητές σε ισότιμη βάση. Το κέντρο βάρους στη μέθοδο project μετατίθεται από τον δάσκαλο στους μαθητές και από την ατομική στη συλλογική μορφή εργασίας.\n12 Έχουν οι μαθητές και οι εκπαιδευτικοί εμπειρίες ομαδοσυνεργατικής διδασκαλίας; Έχουν οι μαθητές και οι εκπαιδευτικοί εμπειρίες υλοποίησης σχολικών projects;\n13 Μαθητές: Έχουν διδαχθεί μαθήματα στο δημοτικό και στο γυμνάσιο με ομαδοσυνεργατική διδασκαλία. Έχουν συμμετάσχει σε καινοτόμες δραστηριότητες που υλοποιούνται με μέθοδο project (προγράμματα περιβαλλοντικής εκπαίδευσης, αγωγής υγείας κ.ά.).\n14 Εκπαιδευτικοί: Έχουν διδάξει μαθήματα στο γυμνάσιο με ομαδοσυνεργατική διδασκαλία. Έχουν συντονίσει καινοτόμες δραστηριότητες που υλοποιούνται με μέθοδο project (προγράμματα περιβαλλοντικής εκπαίδευσης, αγωγής υγείας κ.ά.). Έχουν διδάξει ομαδοσυνεργατικά και έχουν υλοποιήσει projects σε Σ.Δ.Ε. Έχουν εποπτεύσει ατομικές ερευνητικές εργασίες στο πλαίσιο του μαθήματος της Τεχνολογίας Α Λυκείου.\n15 ΠΑΡΑΔΕΙΓΜΑ ΜΑΘΗΜΑΤΟΣ ΓΥΜΝΑΣΙΟΥ ΣΤΟ ΟΠΟΙΟ ΤΟ ΔΙΔΑΚΤΙΚΟ ΠΑΚΕΤΟ ΕΧΕΙ ΣΥΓΓΡΑΦΕΙ ΕΤΣΙ ΩΣΤΕ ΝΑ ΥΠΟΣΤΗΡΙΖΕΤΑΙ Η ΟΜΑΔΟΣΥΝΕΡΓΑΤΙΚΗ ΔΙΔΑΣΚΑΛΙΑ\n20 ΠΑΡΑΔΕΙΓΜΑ ΜΑΘΗΜΑΤΟΣ ΓΥΜΝΑΣΙΟΥ ΣΤΟ ΟΠΟΙΟ ΤΟ ΣΧΟΛΙΚΟ ΕΓΧΕΙΡΙΔΙΟ ΑΝΑΦΕΡΕΤΑΙ ΔΙΕΞΟΔΙΚΑ ΣΤΗΝ ΥΛΟΠΟΙΗΣΗ ΕΡΕΥΝΗΤΙΚΗΣ ΕΡΓΑΣΙΑΣ\n23 Ποιοι είναι οι σκοποί των Ερευνητικών Εργασιών στην Α Λυκείου; Σκοποί είναι, μεταξύ άλλων: Η βαθύτερη κατανόηση του φυσικού και κοινωνικού κόσμου. Η επίλυση προβλημάτων και η λήψη αποφάσεων σε προβληματικές καταστάσεις. Η κατασκευή ποικίλης φύσης αντικειμένων και συστημάτων. Η καλλιτεχνική έκφραση. Ο συνδυασμός σκοπών από τους παραπάνω.\n24 Από ποια γνωστικά πεδία αντλούνται θέματα για την Ερευνητική Εργασία στην Α Λυκείου; Από τα τέσσερα ακόλουθα γνωστικά πεδία: Ανθρωπιστικές και Κοινωνικές Επιστήμες. Φυσικές Επιστήμες, Μαθηματικά και Τεχνολογία. Τέχνες και Πολιτισμός. Περιβάλλον και Αειφορία.\n25 Τι ισχύει για τα μαθήματα που διδάσκονται στην Α Λυκείου σε σχέση με την Ερευνητική Εργασία; Θα πρέπει ένα από τα μαθήματα, όπως: Ιστορία Φυσική Νέα Ελληνική Γλώσσα Άλγεβρα κ.ά. να έχει πρωτεύοντα ρόλο στη συγκεκριμένη ερευνητική εργασία.\n26 Πώς υλοποιείται γενικά ένα θέμα Ερευνητικής Εργασίας; Οι εκπαιδευτικοί προτείνουν θέματα έρευνας, ένα περισσότερα από τα τμήματα της τάξης. Οι μαθητές επιλέγουν θέμα έρευνας και εντάσσονται στο αντίστοιχο τμήμα ενδιαφέροντος, άσχετα από το τμήμα στο οποίο παρακολουθούν τα άλλα μαθήματά τους. Μέσα στο τμήμα ενδιαφέροντος, οι μαθητές προτείνουν τα υποθέματα έρευνας, συγκροτούν ομάδες και πραγματοποιούν την έρευνά τους.\n27 Πού παρέχονται πληροφορίες για την υλοποίηση της Ερευνητικής Εργασίας; Ενδεικτικά, στον ιστότοπο του ψηφιακού σχολείου στη διαδρομή Ψηφιακά μαθήματα> Γενικό Λύκειο > Α Λυκείου > Ερευνητικές Εργασίες-Project > Βιβλίο Εκπαιδευτικού\n30 Ποια είναι τα τελικά προϊόντα της ερευνητικής διαδικασίας που αναπτύσσει η μαθητική ομάδα; Τελικά προϊόντα της ερευνητικής διαδικασίας που αναπτύσσει η μαθητική ομάδα είναι: Η Ερευνητική Έκθεση. Το τέχνημα. Η δράση παρέμβασης.\n31 Πώς βαθμολογούνται οι μαθητές στην Ερευνητική Εργασία; Οι μαθητές βαθμολογούνται στην Ερευνητική Εργασία από τους καθηγητές που την εποπτεύουν με βάση: Το αποτέλεσμα της όλης Ερευνητικής Εργασίας. Τη συμμετοχή τους σε όλες τις διαδικασίες ολοκλήρωσης της έρευνας, συγγραφής της Ερευνητικής Έκθεσης και σύνθεσης του τεχνήματος και Τη συγκρότηση και την πληρότητα της δημόσιας παρουσίασης και υποστήριξης της εργασίας τους.\n32 Τι αφορά η Ερευνητική Έκθεση; Η Ερευνητική Έκθεση παρουσιάζει σε συνεχή λόγο το θέμα της έρευνας και την προβληματική του, τους στόχους, τις ερευνητικές διαδικασίες συλλογής και επεξεργασίας των δεδομένων, τα συμπεράσματα και την κριτική τοποθέτηση της ομάδας στον τρόπο που εργάστηκε, στα συμπεράσματα που συνήγαγε και τις κοινωνικές, πολιτικές και ηθικές συνεπαγωγές τους. Συμμετέχει στη διαμόρφωση του βαθμού μαθήματος κατά 50%.\n33 Ποια είναι, ενδεικτικά, η έκταση και η δομή μιας ερευνητικής έκθεσης; Η έκθεση έχει έκταση έως λέξεις. Μία ερευνητική έκθεση, όπως και κάθε γραπτή εργασία σε οποιοδήποτε επίπεδο σπουδών, δομείται συνήθως στα ακόλουθα διακριτά τμήματα, με τη σειρά: Εξώφυλλο-Σελίδα τίτλου. Πρόλογος-Ευχαριστίες (προαιρετικά). Περίληψη. Ευρετήριο Περιεχομένων. Ευρετήριο Σχημάτων και Πινάκων. Κατάλογο συντομογραφιών. Κυρίως μέρος της εργασίας. Βιβλιογραφία. Παράρτημα.\n34 Σε ποια μέρη χωρίζεται συνήθως το κυρίως σώμα μιας ερευνητικής έκθεσης; Το κυρίως σώμα χωρίζεται συνήθως στα ακόλουθα μέρηκεφάλαια: 1. Εισαγωγή. 2. Παρουσίαση βασικών εννοιών και στοιχείων θεωρίας. 3. Επισήμανση των πηγών αναφοράς (βιβλιογραφική έρευνα για το θέμα). 4. Περιγραφή της μεθοδολογίας της έρευνας. 5. Περιγραφή της υλοποίησης της έρευνας και καταγραφή των τυχόν περιορισμών που υπήρξαν. 6. Παράθεση των αποτελεσμάτων της έρευνας και αναλυτικός σχολιασμός τους (συζήτηση). 7. Συμπεράσματα της έρευνας.\n35 Πώς συνδέονται οι Φυσικές Επιστήμες με τις Ερευνητικές Εργασίες (Projects); Από τις Φυσικές Επιστήμες μπορεί: να αντληθεί το θέμα της έρευνας. Το θέμα προτείνεται από τους εκπαιδευτικούς. να αντληθούν υποθέματα ενός θέματος έρευνας, ακόμα και αν το θέμα είναι στο πλαίσιο άλλου μαθήματος. Τα υποθέματα προτείνονται από τους μαθητές.\n36 Ποιο είναι ένα παράδειγμα Ερευνητικής Εργασίας από τις Φυσικές Επιστήμες; Το θέμα «Ενέργεια».\n37 Ποια είναι μερικά παραδείγματα υποθεμάτων που θα μπορούσαν να προταθούν από μαθητές στο θέμα «Ενέργεια»; Ενδεικτικά: Συμβατικές πηγές ενέργειας και ρύπανση. Εξοικονόμηση ενέργειας. Φωτοβολταϊκά συστήματα. Ενέργεια και διατροφή. Ανανεώσιμες πηγές ενέργειας και απασχόληση. Η προβολή του ενεργειακού ζητήματος στον ημερήσιο τύπο. Πειράματα με την ενέργεια. Από το φωτοηλεκτρικό φαινόμενο στα φωτοβολταϊκά στοιχεία.\n38 ΣΑΣ ΕΥΧΑΡΙΣΤΩ ΠΟΛΥ!


Κατερίνα Στεφανίδη με 4.81 πρωταθλήτρια Ευρώπης στο άλμα επί κοντώ - thrakiotis.com\n/ Κατερίνα Στεφανίδη με 4.81 πρωταθλήτρια Ευρώπης στο άλμα επί κοντώ\nΚατερίνα Στεφανίδη με 4.81 πρωταθλήτρια Ευρώπης στο άλμα επί κοντώ\nΟ πρωταθλήτρια Ευρώπης στο άλμα επί κοντώ Κατερίνα Στεφανίδη δήλωσε εκστασιασμένη για το χρυσό μετάλλιο, ωστόσο τόνισε ότι αν οι καιρικές συνθήκες ευνοούσαν ίσως να έκανε και ρεκόρ.\n«Είμαι εκστασιασμένη που κατάφερα να κατακτήσω το χρυσό και να βελτιώσω το ρεκόρ διοργάνωσης της Ισινμπάγεβα. Νομίζω πως αυτό είναι κάτι σπουδαίο.\nΗμουν έτοιμη να πηδήσω ακόμη υψηλότερα όμως οι καιρικές συνθήκες δεν ήταν καλές.\nΘεωρούσα πως το 4,45 μ. θα δώσει μετάλλιο και με το 4,70 μ. ήμουν σίγουρη πως θα κερδίσω, ωστόσο δεν μου έφτανε αυτό ήθελα και το ρεκόρ».\nΗ Ελληνίδα πρωταθλήτρια ανέβηκε στο πρώτο σκαλί του βάθρου στο Άμστερνταμ με 4.81μ., επίδοση που αποτελεί και ρεκόρ αγώνων!\nΗ 26χρονη αθλήτρια είχε εξασφαλίσει την κορυφή με τα 4.70 μ. που είχε πηδήξει (με την πρώτη, εν αντιθέσει με την Ρίζιχ που τα πέρασε με την δεύτερη προσπάθεια), αλλά δεν αρκέστηκε εκεί και ανέβασε κι άλλο τον πήχη. Επιχείρησε, μάλιστα, να συντρίψει το δικό της πανελλήνιο ρεκόρ που είναι στα 4.86μ., αλλά απέτυχε να ξεπεράσει τα 4.94μ, και να γράψει μυθική ιστορία.


Ο Σκοπός και τα Μέσα | Διαλογικοι Μονολογοι\nΟ Ρουμπασόφ κοίταζε αφηρημένος τους λεκέδες από την υγρασία στους τοίχους του κελιού του. Πήρε την κουβέρτα από το κρεβάτι και την τύλιξε στους ώμους˙ τάχυνε το βήμα και βάδιζε πέρα δώθε με μικρά, γοργά βήματα, κάνοντας απότομα στροφή στην πόρτα και στο παράθυρο˙ αλλά τα ρίγη εξακολουθούσαν να διατρέχουν την ραχοκοκαλιά του. Το βουητό στα αυτιά συνεχιζόταν, συνοδευόμενο από σιγανές, συγκεχυμένες φωνές˙ δεν καταλάβαινε αν έρχονταν από τον διάδρομο ή αν ήταν σκέτες παραισθήσεις. Είναι το κογχικό οπτικό νεύρο, είπε μέσα του˙ από τη σπασμένη ρίζα του κυνόδοντα. Θα το πω αύριο στον γιατρό, αλλά στο μεταξύ έχω πολλά να κάνω. Πρέπει να βρω γιατί το Κόμμα έχει φυσικά κουσούρια. Όλες μας οι αρχές ήταν σωστές – όλα όσα κάναμε λαθεμένα. Ο αιώνας μας είναι άρρωστος˙ διαγνώσαμε επακριβέστατα την αρρώστια και τα αίτια που την προκαλούν, μα όποτε χρησιμοποιήσαμε το νυστέρι ανοίξαμε καινούργιες πληγές. Η θέλησή μας ήταν σκληρή και καθαρή, ο λαός θα έπρεπε να μας είχε αγαπήσει. Αλλά μας μισεί. Γιατί είμαστε τόσο μισητοί και αποκρουστικοί;\nΣας φέραμε αλήθεια, και από το στόμα μας ακουγόταν σαν ψέμα. Σας φέραμε ελευθερία, και στα χέρια μας έμοιαζε με μαστίγιο. Σας φέραμε τη γνήσια ζωή, και, όπου ακούστηκε η φωνή μας, τα δέντρα μαραίνονταν και τα ξερά φύλλα έτριζαν. Σας φέραμε την υπόσχεση για ένα καλύτερο μέλλον, αλλά η φωνή μας τραύλιζε και γαύγιζε…\nΑνατρίχιασε. Στα μάτια της φαντασίας του παρουσιάστηκε μια εικόνα, μια μεγάλη φωτογραφία σε ξύλινη κορνίζα: οι αντιπρόσωποι στο Πρώτο Συνέδριο του Κόμματος. Κάθονταν σε ένα μακρύ ξύλινο τραπέζι, άλλοι με τους αγκώνες ακουμπισμένους πάνω του, άλλοι με τα χέρια στα γόνατα˙ γενειοφόροι και έντιμοι, κοίταζαν κατάματα τον φακό του φωτογράφου. Πάνω από το κεφάλι του καθενός ήταν ένα κυκλάκι με έναν αριθμό, που αντιστοιχούσε σε ένα από τα ονόματα τα τυπωμένα από κάτω. Ήταν όλοι σοβαροί, μόνον ο γέρος που προέδρευε είχε στα σχιστά τατάρικα μάτια του ένα πονηρό μειδίαμα, σαν να διασκέδαζε. Ο Ρουμπασόφ ήταν ο δεύτερος από δεξιά του, με τα γυαλιά στην μύτη. Ο Πρώτος καθόταν κάπου στην άλλη άκρη του τραπεζιού, τετράγωνος και βαρύς. Έμοιαζαν με συγκέντρωση του δημοτικού συμβουλίου μιας επαρχιακής πόλης κι ετοίμαζαν την μεγαλύτερη επανάσταση στην ιστορία της ανθρωπότητας. Τότε ήταν μια χούφτα άνθρωποι εντελώς νέου είδους: αγωνιστές φιλόσοφοι. Τους ήταν τόσο γνώριμες οι φυλακές των πόλεων της Ευρώπης, όσο γνώριμα είναι στους περιοδεύοντες αντιπροσώπους τα ξενοδοχεία. Ονειρεύονταν την εξουσία, με αντικειμενικό στόχο να καταργήσουν την εξουσία˙ ονειρεύονταν να κυβερνήσουν τον λαό, με αντικειμενικό στόχο να του κόψουν την συνήθεια να τον κυβερνούν κάποιοι. Όλες τους οι σκέψεις έγιναν έργα και όλα τους τα όνειρα πραγματικότητα. Πού βρίσκονταν τώρα; Οι εγκέφαλοί τους, που είχαν αλλάξει την πορεία του κόσμου, είχαν δεχθεί από ένα πυρωμένο βόλι. Άλλοι στο μέτωπο, άλλοι στο σβέρκο. Μόνο δυο τρεις είχαν γλιτώσει, και είχαν, συντριμμένοι, σκορπίσει στα πέρατα του κόσμου. Κι αυτός˙ και ο Πρώτος.\nΕίχε παγώσει και λαχταρούσε τσιγάρο. Ξαναείδε τον εαυτό του στο παλιό βελγικό λιμάνι, συντροφιά με τον εύθυμο κοντο-Λέβι, που ήταν λίγο καμπούρης και κάπνιζε τσιμπούκι θαλασσινού. Ξαναμύρισε την μυρωδιά του λιμανιού, ανάμεικτη σάπια φύκια και πετρέλαιο˙ ξανάκουσε το γλυκόηχο ρολόι από τον πύργο του παλιού δημαρχείου και ξαναείδε τα στενά δρομάκια με τα σπίτια με τις σοφίτες, που στα κάγκελά τους άπλωναν τη μέρα τη μπουγάδα τους οι πόρνες του λιμανιού. Ήταν δυο χρόνια μετά το περιστατικό με τον Ρίχαρντ. Δεν είχαν καταφέρει να του φορτώσουν καμία κατηγορία. Δεν είχε μιλήσει όταν τον έδειραν, δεν είχε μιλήσει όταν του σπάσανε τα δόντια. Δεν είχε μιλήσει˙ τα αρνιόταν όλα και ψευδόταν ψυχρά και υπολογισμένα. Είχε βαδίσει πέρα δώθε στο κελί του, είχε συρθεί στις πλάκες του κατασκότεινου απομονωτηρίου, είχε φοβηθεί, μα κατέστρωνε μεθοδικά την άμυνά του˙ κι όταν το παγωμένο νερό τον συνέφερνε από την αναισθησία, κάπνιζε ένα τσιγάρο και συνέχιζε τις ψευτιές. Δεν τον ξάφνιαζε, τότε, το μίσος των βασανιστών του, ούτε κι αναρωτιόταν γιατί τον μισούσαν τόσο. Όλος ο νομικός μηχανισμός της Δικτατορίας έτριξε τα δόντια, μα δεν κατάφεραν να αποδείξουν τίποτα εναντίον του. Όταν τον άφησαν ελεύθερο, τον έφερε ένα αεροπλάνο στην χώρα του – την πατρίδα της Επανάστασης. Επίσημη υποδοχή, εορταστικά μαζικά συλλαλητήρια και στρατιωτικές παρελάσεις. Ως και ο πρώτος εμφανίστηκε πολλές φορές δημόσια μαζί του.\nΈλλειπε χρόνια από την πατρίδα και είδε πως είχαν αλλάξει πολλά. Οι μισοί γενειοφόροι της φωτογραφίας δεν υπήρχαν πια. Τα ονόματά τους απαγορευόταν να αναφέρονται, η μνημόνευσή τους συνοδευόταν μόνο με κατάρες – με εξαίρεση τον γέρο με τα σχιστά τατάρικα μάτια, τον αλλοτινό ηγέτη, που είχε πεθάνει εγκαίρως. Λατρευόταν σαν Πατέρας-Θεός, κι ο Πρώτος σαν Υιός του˙ αλλά ψιθυριζόταν παντού ότι ο Πρώτος είχε πλαστογραφήσει τη διαθήκη του Γέρου για να τον κληρονομήσει˙ όσοι γενειοφόροι της παλιάς φωτογραφίας είχαν επιβιώσει, ήταν πια αγνώριστοι. Καλοξυρισμένοι, συντριμμένοι, απογοητευμένοι, κυριευμένοι από μια κυνική μελαγχολία. Κάθε τόσο, ο Πρώτος, άπλωνε το χέρι για να αρπάξει ένα καινούργιο θύμα από ανάμεσά τους. Όλοι τότε έτυπταν το στήθος και μετανοούσαν εν χορώ για τα αμαρτήματά τους. Έπειτα από δεκαπέντε μέρες, αν και περπατούσε ακόμα με πατερίτσες, ο Ρουμπαρσόφ είχε ζητήσει άλλη αποστολή στο εξωτερικό. «Σαν να βιάζεσαι λιγάκι», του είχε πει ο Πρώτος, κοιτάζοντάς τον πίσω από σύννεφα καπνού. Πάνω από το κεφάλι του Πρώτου κρεμόταν το πορτραίτο του γέρου δίπλα του, κρεμόταν παλιά η φωτογραφία με τα αριθμημένα κεφάλια, μα είχε τώρα απομακρυνθεί. Η συνομιλία ήταν ολιγόλεπτη, αλλά, την ώρα που έφευγε, ο Πρώτος του είχε σφίξει το χέρι με ασυνήθιστη θέρμη. Αργότερα, ο Ρουμπαρόφ είχε σκεφτεί πολύ ποιο ήταν, άραγε, το νόημα της χειραψίας αυτής˙ και του παράξενου εύγλωττου, ειρωνικού βλέμματος που του είχε ρίξει ο Πρώτος πίσω από τα σύννεφα του καπνού. Έπειτα, ο Ρουμπασόφ είχε φύγει σερνάμενος με τις πατερίτσες από το γραφείο˙ ο Πρώτος δεν τον είχε συνοδεύσει ως την πόρτα. Την άλλη μέρα αναχώρησε για το Βέλγιο.\nΣτο καράβι είχε συνέλθει κάπως και είχε σκεφτεί την αποστολή του. Τον υποδέχθηκε ο κοντο-Λέβι με το ναυτικό τσιμπούκι. Ήταν ο τοπικός ηγέτης των λιμενεργατών του Κόμματος˙ ο Ρουμπασόφ τον συμπάθησε αμέσως. Ξενάγησε τον Ρουμπασόφ στις αποβάθρες και τα φιδωτά δρομάκια του λιμανιού, και καμάρωνε λες και τα είχε φτιάξει ο ίδιος, Είχε γνωριμίες σε όλα τα καπηλειά, λιμενεργάτες, ναύτες και πόρνες˙ παντού τον κερνούσαν κι εκείνος αντιχαιρετούσε σηκώνοντας το τσιμπούκι ως το αυτί. Μέχρι και ο τροχονόμος στην αγορά του έκλεισε το μάτι καθώς περνούσε, κι οι σύντροφοι ναύτες από ξένα καράβια, που δε μπορούσαν να συνεννοηθούν μαζί του με τα λόγια, τον χτυπούσαν φιλικά στην παραμορφωμένη του πλάτη. Ο Ρουμπασόφ τα είδε όλα αυτά με μια κάποια έκπληξη. Όχι, ο κοντο-Λέβι δεν ήταν μισητός και αποκρουστικός. Ο τομέας των λιμενεργατών της πόλης ήταν από τους καλύτερα οργανωμένους τομείς του Κόμματος σε ολόκληρο τον κόσμο.\nΤο βραδάκι, ο Ρουμπασόφ, ο κοντο-Λέβι και μερικοί άλλοι κάθισαν σε ένα καπηλειό του λιμανιού. Μαζί τους ήταν και κάποιος Πώλ, ο οργανωτικός γραμματέας του τομέα. Πρώην παλαιστής, φαλακρός, βλογιοκομμένος, με μεγάλα πεταχτά αυτιά. Φορούσε μαύρο ναυτικό πουλόβερ κάτω από το μπουφάν και μαύρο σκληρό καπέλο στο κεφάλι. Είχε το χάρισμα να κουνάει ρυθμικά τα αυτιά και να ανεβοκατεβάζει έτσι το καπέλο του. Ήταν και κάποιος Μπίλ, πρώην ναύτης, που είχε γράψει ένα μυθιστόρημα με θέμα την ζωή του ναύτη, είχε γίνει διάσημος για μια χρονιά κι έπειτα είχε ξαναπέσει στην αφάνεια˙ τώρα, έγραφε άρθρα για τις εφημερίδες και τα περιοδικά του Κόμματος. Οι υπόλοιποι ήταν λιμενεργάτες, βαριοί και γερά ποτήρια. Έρχονταν διαρκώς καινούργιοι, κάθονταν ή έστεκαν γύρω από το τραπέζι, κερνούσαν και ξανάφευγαν. Ο χοντρός κάπελας καθόταν στο τραπέζι τους, όποτε δεν είχε δουλειά. έπαιζε φυσαρμόνικα. Ήπιαν πολύ.\nΟ κοντο-Λέβι είχε συστήσει τον Ρούμπασοφ σαν «σύντροφο από Εκεί», χωρίς άλλες εξηγήσεις. Ο κοντο-Λέβι ήταν ο μόνος που ήξερε ποιος ήταν ο Ρουμπασόφ. Αφού οι άνθρωποι στο τραπέζι είδαν ότι ο Ρουμπασόφ δεν ήταν σε ομιλητική διάθεση, ή είχε λόγους να μην είναι, δεν του έκαναν πολλές ερωτήσεις˙ και όσες έκαναν, αναφέρονταν στις υλικές συνθήκες της ζωής Εκεί, στους μισθούς, στο πρόβλημα της γης, στην ανάπτυξη της βιομηχανίας. Τα όσα έλεγαν, φανέρωναν μια εντυπωσιακή γνώση τεχνικών λεπτομερειών, που συνοδευόταν από μια εξίσου εντυπωσιακή άγνοια της γενικής κατάστασης και του πολιτικού κλίματος Εκεί. Ρωτούσαν για την ανάπτυξη της παραγωγής στην μεταλλουργία των ελαφρών μετάλλων, σαν τα παιδάκια που ρωτούν να μάθουν πόσο μεγάλα ήταν τα σταφύλια στη Γη Χαναάν. Ένας γέρος λιμενεργάτης, που έστεκε από ώρα στο μπάρ χωρίς να παραγγείλει ώσπου ο κοντο-Λέβι τον κάλεσε για ένα ποτήρι, είπε στο Ρουμπασόφ αφού έσφιξαν τα χέρια: «Μοιάζεις πολύ με τον γερο-Ρουμπασόφ». «Μου το έχουν πει κι άλλοι», είπε ο Ρουμπασόφ. «Ο γερο-Ρουμπασόφ είναι λεβεντιά», είπε ο γέρος αδειάζοντας το ποτήρι. Δεν είχε περάσει ούτε ένας μήνας από τότε που είχαν αφήσει ελεύθερο τον Ρουμπασόφ, και ούτε έξι βδομάδες από τότε που είχε μάθει ότι δεν θα τον εκτελούσαν. Ο χοντρός κάπελας έπαιξε φυσαρμόνικα. Ο Ρουμπασόφ άναψε τσιγάρο και κέρασε σε όλους ποτό. Ήπιανε στην υγειά του και στην υγειά του λαού Εκεί, κι ο γραμματέας Πώλ ανεβοκατέβασε με τα αυτιά το σκληρό του καπέλο.\nΑργότερα, ο Ρουμπασόφ και ο κοντο-Λέβι έμειναν κάμποση ώρα μονάχοι σε ένα καφενενείο. Ο καφετζής είχε κατεβάσει τα ρολά, είχε ανεβάσει τις καρέκλες στα τραπέζια κι είχε αποκοιμηθεί στον πάγκο του, ενώ ο κοντο-Λέβι διηγήθηκε στον Ρουμπασόφ την ιστορία της ζωής του. Ο Ρουμπασόφ δεν του είχε ζητήσει κάτι τέτοιο και αμέσως κατάλαβε ότι την άλλη μέρα θα είχε προβλήματα: δεν μπορούσε να εμποδίσει την παρόρμηση που ένοιωθαν όλοι οι σύντροφοί να του διηγιούνται την ιστορία της ζωής τους. Είχε βάλει πράγματι σκοπό να φύγει, μα ένοιωσε ξαφνικά πολύ κουρασμένος˙ είχε μάλλον υπερτιμήσει τις δυνάμεις του˙ κάθησε, λοιπόν, και άκουσε.\nΑποκαλύφθηκε ότι ο κοντο-Λέβι δεν ήταν Βέλγος, αν και μιλούσε τη γλώσσα σαν Βέλγος και γνώριζε τους πάντες στην πόλη. Στην πραγματικότητα, είχε γεννηθεί σε μια πόλη της νότιας Γερμανίας, είχε μάθει την τέχνη του μαραγκού και, στις κυριακάτικες εκδρομές της λέσχης της Επαναστατικής Νεολαίας, έπαιζε κιθάρα και έκανε ομιλίες με θέμα τον δαρβινισμό. Τους ταραγμένους μήνες πριν καταλάβει την εξουσία η Δικτατορία, όταν το Κόμμα χρειαζόταν επειγόντως όπλα, σκάρωσαν στην πόλη εκείνη ένα παράτολμο κόλπο: ένα κυριακάτικο απομεσήμερο, πήραν με ένα καμιόνι από το αστυνομικό τμήμα της κεντρικότερης συνοικίας της πόλης πενήντα τουφέκια, είκοσι πιστόλια και δυο οπλοπολυβόλα με τα πυρομαχικά τους. Οι άνθρωποι του καμιονιού είχαν δείξει μια έγγραφη διαταγή, γεμάτη επίσημες σφραγίδες, και συνοδεύονταν από δυο ψεύτικους αστυφύλακες με αληθινές στολές. Τα όπλα βρέθηκαν αργότερα σε μια άλλη πόλη, σε μια έρευνα στο γκαράζ ενός μέλους του Κόμματος. Η υπόθεση δεν διαλευκάνθηκε ποτέ πλήρως˙ την επόμενη κιόλας μέρα, ο κοντο-Λέβι εξαφανίστηκε από την πόλη. Το Κόμμα του είχε υποσχεθεί διαβατήριο και ταυτότητα, αλλά το ραντεβού χάλασε. Δηλαδή ο απεσταλμένος από τα ανώτερα κλιμάκια του Κόμματος, που ήταν να του φέρει διαβατήριο και χρήματα για το ταξίδι, δεν εμφανίστηκε στο προκαθορισμένο ραντεβού.\n– Πάντα έτσι γίνεται με εμάς, πρόσθεσε με φιλοσοφική διάθεση ο κοντο-Λέβι. Ο Ρουμπασόφ δεν μίλησε.\nΜα ο κοντο-Λέβι κατάφερε να ξεφύγει και να περάσει τελικά τα σύνορα. Αφού είχαν εκδώσει ένταλμα συλλήψεως και η φωτογραφίας του με την καμπουρίτσα είχε σταλεί σε όλα τα αστυνομικά τμήματα, υποχρεώθηκε να τριγυρίζει πολλούς μήνες στην ύπαιθρο. Πηγαίνοντας για τη συνάντηση με τον σύντροφο από τα «ανώτερα κλιμάκια» είχε στην τσέπη χρήματα μόνο για τρεις μέρες. «Πριν από αυτό, είχα την εντύπωση ότι μόνο στα βιβλία μασουλάνε οι άνθρωποι τις φλούδες των δέντρων», σχολίασε. «Νοστιμότερα από όλα είναι τα πλατανάκια». Η θύμηση τον έκανε να σηκωθεί και να φέρει δυο λουκάνικα από τον πάγκο. Ο Ρουμποσόφ θυμήθηκε τη σούπα της φυλακής και τις απεργείες πείνας, και τον συντρόφευσε στο φαγητό.\nΤέλος, ο κοντο-Λέβι πέρασε τα σύνορα˙ μκήκε στην Γαλλία. Αφού δεν είχε διαβατήριο, τον έπιασαν έπειτα από λίγες μέρες, του είπαν να ξεκουμπιστεί σε άλλη χώρα και τον άφησαν. «Το ίδιο θα ήταν αν μου είχαν πει να σκαρφαλώσω στο φεγγάρι», σχολίασε. Στράφηκε για βοήθεια στο Κόμμα˙ αλλά στην Γαλλία το Κόμμα δεν τον γνώριζε και του είπαν ότι πρώτα έπρεπε να πάρουν πληροφορίες από την πατρίδα του. Συνέχισε την περιπλάνηση˙ έπειτα από λίγες μέρες τον ξαναπιάσαν και τον καταδίκασαν σε τρεις μήνες φυλακή. Εξέτισε την ποινή του και παρέδωσε στον σύντροφό του στο κελί, έναν αλήτη, μια σειρά μαθημάτων με θέμα τις αποφάσεις του πιο πρόσφατου συνεδρίου του Κόμματος. Σε αντάλλαγμα, ο άλλος του έμαθε το μυστικό, πως δηλαδή να βγάζει το ψωμί του πιάνοντας γάτες και πουλώντας το τομάρι τους. Όταν πέρασαν τρεις μήνες, τον πήγαν νύχτα σε ένα δάσος στα βελγικά σύνορα. Οι χωροφύλακες του δώσανε ψωμί, τυρί κι ένα πακέτο γαλλικά τσιγάρα. «Τράβα ίσια», του είπαν, «Σε μισή ώρα θα είσαι στο Βέλγιο. Άμα σε ξαναπιάσουμε εδώ, θα σου σπάσουμε το κεφάλι».\nΑρκετές βδομάδες ο κοντο-Λέβι περιπλανιόταν στο Βέλγιο. Στράφηκε ξανά στο Κόμμα για βοήθεια, αλλά πήρε την ίδια απάντηση που του είχαν δώσει στην Γαλλία. Αφού είχε χορτάσει πλατανάκια, δοκίμασε το γατεμπόριο. Τσάκωνε αρκετά εύκολα γάτες και, για κάθε τομάρι, αν ήταν από νεαρή γάτα χωρίς ψώρα, έπαιρνε λεφτά ίσα για μισή φρατζόλα ψωμί και ένα πακέτο καπνό τσιμπουκιού. Αλλά ανάμεσα στο τσάκωμα της γάτας και την πώληση, παρεμβαλλόταν μια μάλλον δυσάρεστη διαδικασία. Συντόμευε, βέβαια, αν άρπαζες την γάτα από τα αυτιά με το ένα χέρι και από την ουρά με το άλλο και της τσάκιζες την ραχοκοκαλιά πάνω στο γόνατό σου. Τις πρώτες φορές, σε έπιανε αναγούλα˙ αργότερα, το συνήθιζες… Δυστυχώς, τον ξαναπιάσανε έπειτα από λίγες βδομάδες, γιατί και στο Βέλγιο οι άνθρωποι έπρεπε να έχουν ταυτότητα. Ακολούθησαν, με την πρέπουσα σειρά, απέλαση, δεύτερη σύλληψη, φυλάκιση, απόλυση. Και μια νύχτα, δυο βέλγοι αστυφύλακες τον οδήγησαν σε ένα δάσος στα γαλλικά σύνορα. Του έδωσαν ψωμί, τυρί κι ένα πακέτο βελγικά τσιγάρα. «Τράβα ίσα», του είπαν, «σε μισή ώρα θα είσαι Γαλλία. Άμα σε ξαναπιάσουμε εδώ, θα σου σπάσουμε το κεφάλι».\nΤην επόμενη χρονιά η κοντο-Λέβι πέρασε λαθραία τρείς φορές τα σύνορα, και προς τις δύο κατευθύνσεις, με τη συνενοχή των γαλλικών ή των βελγικών αρχών – ανάλογα. Έμαθε ότι το παιχνίδι αυτό το έπαιζαν, χρόνια ολόκληρα, αρκετές εκατοντάδες άνθρωποι σαν κι αυτόν. Απευθύνθηκε ξανά και ξανά στο Κόμμα, γιατί η μεγαλύτερή ανησυχία του ήταν μην χάσει την επαφή με το κίνημα. «Περιμένουμε απάντηση. Αν είσαι μέλος του Κόμματος, πρέπει να σεβαστείς την κομματική πειθαρχεία». Κι ο κοντο-Λέβι συνέχιζε το γατεμπόριο και άφηνε να τον σέρνουν πότε από την μια, πότε από την άλλη μεριά των συνόρων. Χώρια που στην χώρα του είχε επιβληθεί η Δικτατορία. Πέρασε άλλος ένας χρόνος, και ο κοντο-Λέβι, που οι συνθήκες των ταξιδιών του δυσκολέψανε, άρχισε να φτύνει αίμα και να ονειρεύεται γάτες. Υπέφερε από την παραίσθηση ότι όλα μύριζαν γατίλα – το φαγητό, το τσιμπούκι του, ως και οι γριές πόρνες που του έδιναν μερικές φορές καταφύγιο. «Δεν μας έχουν απαντήσει ακόμα», έλεγε το Κόμμα. Πέρασε άλλος ένας χρόνος, και στο μεταξύ αποκαλύφθηκε ότι όλοι οι σύντροφοι που θα μπορούσαν να δώσουν στο Κόμμα τις απαραίτητες πληροφορίες για το παρελθόν του κοντο-Λέβι, είχαν δολοφονηθεί, φυλακιστεί ή εξαφανιστεί. «Φοβόμαστε ότι δεν μπορούμε να κάνουμε τίποτε για την περίπτωσή σου», είπε το Κόμμα. «Δεν θα έπρεπε να είχες έρθει χωρίς επίσημη ειδοποίηση. Μπορεί και να το έσκασες, χωρίς την έγκριση του Κόμματος. Και που το ξέρουμε εμείς; Ένα σωρό χαφιέδες και προβοκάτορες προσπαθούν να μπουν κρυφά στο Κόμμα. Το Κόμμα οφείλει να επαγρυπνεί».\n– Γιατί μου τα λέτε όλα αυτά; ρώτησε ο Ρουμπασόφ. Θα προτιμούσε να είχε φύγει από ώρα.\nΟ κοντο-Λέβι έβαλε στο ποτήρι του μπύρα από την κάνουλα και χαιρέτησε με το τσιμπούκι του. «Γιατί είναι διδακτικά», είπε. «Αποτελούν τυπικό παράδειγμα. Θα μπορούσα να σας διηγηθώ εκατοντάδες παρόμοιες ιστορίες. Χρόνια ολόκληρα, οι καλύτεροί μας τσακίζονταν έτσι. Το Κόμμα απολιθώνεται ολοένα περισσότερο. Το κόμμα έχει αρθρίτιδα και κιρσούς σε όλα τα άκρα του. Δεν γίνεται έτσι επανάσταση».\nΕγώ να δεις τι θα μπορούσα να σου πω για αυτό, σκέφτηκε ο Ρούμπασοφ˙ αλλά δεν μίλησε.\nΠάντως, η ιστορία του κοντο-Λέβι είχε απροσδόκητα καλό τέλος. Ενώ εξέτιε στην φυλακή μια από τις αναρίθμητες καταδίκες του, του έβαλαν για συγκάτοικο στο κελί τον πρώην παλαιστή Πώλ. Ο Πώλ ήταν τότε λιμενεργάτης˙ και ήταν στην φυλακή, γιατί σε μια απεργία θυμήθηκε το παλιό του επάγγελμα και έκανε διπλό κεφαλοκλείδωμα σε έναν αστυφύλακα. Στην λαβή αυτή, περνάς τα χέρια κάτω από τις μασχάλες του αντιπάλου ενώ βρίσκεσαι από πίσω του, και πιέζεις το κεφάλι του προς τα κάτω ώσπου να αρχίσουν να τρίζουν οι σπόνδυλοι του λαιμού. Όταν έκανε την λαβή αυτή στο ρίνγκ, αποσπούσε ενθουσιώδη χειροκροτήματα˙ αλλά έμαθε, προς μεγάλη του λύπη, ότι στην πάλη των τάξεων αυτό το κεφαλοκλείδωμα δεν επιτρεπόταν. Ο κοντο-Λέβι και ο πρώην παλαιστής Πώλ έγιναν πρώτοι φίλοι. Αποκαλύφθηκε ότι ο Πώλ ήταν γραμματέας του τομέα λιμενεργατών του Κόμματος˙ όταν απολύθηκαν, έδωσε χαρτιά και δουλειά στον κοντο-Λέβι˙ και τον επανέγραψε στο Κόμμα. Έτσι, ο κοντο-Λέβι άρχισε ξανά να κάνει ομιλίες στους λιμενεργάτες με θέμα τον δαρβινισμό και το πρόσφατο Συνέδριο του Κόμματος – σαν να μην είχε γίνει τίποτα. Ήταν ευτυχισμένος και ξέχασε τις γάτες και την οργή του για τους γραφειοκράτες του Κόμματος. Έπειτα από ένα εξάμηνο, ανέλαβε πολιτικός γραμματέας του τομέα. Τέλος καλό, όλα καλά.\nΚαι ο Ρουμπασόφ ευχήθηκε, με όλη του την καρδιά, έτσι που ένιωθε γέρος και κουρασμένος, να τελειώσουν όλα καλά. Αλλά ήξερε γιατί τον είχαν στείλει εκεί και, αν υπήρχε μια επαναστατική αρετή που δεν είχε κολλήσει, αυτή ήταν η αρετή να τρέφει αυταπάτες. Κοίταξε ήρεμα τον κοντο-Λέβι μέσα από τα γυαλιά του. Κι ενώ ο κοντο-Λέβι, που δεν κατάλαβε το νόημα του βλέμματος, ένοιωσε κάπως αμήχανα και τον χαιρέτησε χαμογελαστός με το τσιμπούκι του, ο Ρουμπασόφ σκέφτηκε τις γάτες. Διαπίστωσε με τρόμο ότι τα νεύρα του δεν ήταν σε καλή κατάσταση και ότι είχε παραπιεί, γιατί δεν μπορούσε να βγάλει από το μυαλό του την έμμονη ιδέα ότι έπρεπε να πιάσει το κοντο-Λέβι από τα αυτιά και από την ουρά και να τον τσακίσει πάνω στο γόνατό του – και την καμπουριασμένη του πλάτη, και τα όλα του. Ένοιωσε άσχημα και σηκώθηκε να φύγει. Ο κοντο-Λέβι τον συνόδεψε μέχρι το σπίτι˙ φαντάστηκε ότι είχε πιάσει τον Ρουμπασόφ μια ξαφνική κρίση μελαγχολίας και, από σεβασμό, δεν μίλησε. Μια βδομάδα αργότερα, ο κοντο-Λέβι αυτοκτόνησε – κρεμάστηκε.\nΑνάμεσα σε αυτή την βραδιά και την αυτοκτονία του κοντο-Λέβι, μεσολάβησαν ορισμένες, μάλλον δραματικές, συγκεντρώσεις του πυρήνα του Κόμματος. Τα γεγονότα ήταν απλά.\nΠριν δυο χρόνια, το Κόμμα είχε καλέσει τους εργάτες όλου του κόσμου να πολεμήσουν με πολιτικό και οικονομικό μποϋκοτάζ τη Δικτατορία που είχε εγκαθιδρυθεί πρόσφατα στην καρδιά της Ευρώπης. Κανένα προϊόν που θα προερχόταν από την χώρα του εχθρού δεν έπρεπε να αγοράζεται, κανένα φορτίο πρώτων υλών για την τεράστια πολεμική του βιομηχανία δεν έπρεπε να περάσει. Οι τομείς του Κόμματος υπάκουσαν με ενθουσιασμό στις εντολές. Οι λιμενεργάτες του μικρού λιμανιού αρνιόντουσαν να φορτώσουν ή να ξεφορτώσουν εμπορεύματα από αυτή ή προς αυτή την χώρα. Στο πλευρό τους στάθηκαν και άλλα συνδικάτα. Η απεργία κρατιόταν με μεγάλη δυσκολία˙ έγιναν και συγκρούσεις με την αστυνομία, με νεκρούς και τραυματίες. Η τελική έκβαση της μάχης ήταν ακόμα άδηλη, όταν μπήκε στο λιμάνι ένας στολίσκος από πέντε αλλόκοτα, παμπάλαια μαύρα φορτηγά βαπόρια. Το καθένα είχε γραμμένο στην πλώρη του το όνομα ενός μεγάλου ηγέτη της επανάστασης, με το ασυνήθιστο αλφάβητο που χρησιμοποιούσαν Εκεί, ενώ στην πρύμη του κυμάτιζε η σημαία της Επανάστασης. Οι απεργοί λιμενεργάτες τα χαιρέτησαν με ενθουσιασμό. Αμέσως άρχισαν να τα ξεφορτώνουν. Έπειτα από λίγες ώρες, αποκαλύφθηκε ότι το φορτίο ήταν σπάνια μέταλλα και προοριζόταν για την πολεμική βιομηχανία της χώρας την οποία μποϋκοτάρανε…\nΟ τομέας λιμενεργατών του Κόμματος κάλεσε αμέσως σε συγκέντρωση την επιτροπή, όπου οι άνθρωποι το γύρισαν σε γροθιές. Η εσωτερική διαμάχη απλώθηκε στο κίνημα ολόκληρης της χώρας. Οι αντιδραστικές εφημερίδες εκμεταλλεύτηκαν το γεγονός και έκαναν σαρκαστικά σχόλια. Η αστυνομία σταμάτησε την προσπάθεια να σπάσει την απεργία, διακήρυξε την ουδετερότητά της κι άφησε τους λιμενεργάτες να αποφασίσουν μόνοι τους αν θα ξεφόρτωναν ή όχι το φορτίο του αλλόκοτου μαύρου στόλου. Η ηγεσία του Κόμματος έδωσε εντολή να λυθεί η απεργία και να ξεφορτωθούν τα βαπόρια. Πρόβαλε λογικές εξηγήσεις και πονηρά επιχειρήματα, για να δικαιολογήσει την στάση της Πατρίδας της Επανάστασης, αλλά πολύ λίγους έπεισε. Ο τομέας διασπάστηκε˙ τα παλιά μέλη αποχώρησαν. Για μήνες, το Κόμμα διήγε σκιώδη ύπαρξη˙ αλλά με τον καιρό, καθώς οξύνθηκε η βιομηχανική κρίση στην χώρα, το Κόμμα ανέκτησε τη λαϊκή υποστήριξη και την δύναμή του.\nΕίχαν περάσει τότε δυο χρόνια. Μια άλλη πεινασμένη Δικτατορία στην νότια Ευρώπη είχε αρχίσει έναν ληστρικό και κατακτητικό πόλεμο στην Αφρική. Και πάλι το Κόμμα κήρυξε μποϋκοτάζ. Γιατί, τούτη την φορά, οι κυβερνήσεις σχεδόν όλων των χωρών του κόσμου είχαν αποφασίσει να σταματήσουν να εφοδιάζουν με πρώτες ύλες των επιτιθέμενο.\nΧωρίς πρώτες ύλες και, κυρίως, χωρίς πετρέλαιο, ο επιτιθέμενος θα ήταν χαμένος. Έτσι είχαν τα πράγματα, όταν ο αλλόκοτος μαύρος στολίσκος πήρε πάλι τον δρόμο του. Το μεγαλύτερο βαπόρι είχε το όνομα ενός ανθρώπου που είχε υψώσει την φωνή του εναντίον του πολέμου και είχε δολοφονηθεί˙ στα κατάρτια τους κυμάτιζε η σημαία της επανάστασης και στα αμπάρια τους μετέφεραν το πετρέλαιο για την επιτιθέμενο. Απείχαν μόλις μια μέρα από το λιμάνι, κι ο κοντο-Λέβι κι οι φίλοι του δεν ήξεραν ακόμα τίποτα για τον ερχομό τους. Αποστολή του Ρουμπασόφ ήταν να τους προετοιμάσει για το γεγονός αυτό.\nΤην πρώτη μέρα δεν είχε πει τίποτα – έκανε ανίχνευση του εδάφους. Το πρωί της δεύτερης μέρας άρχισε την συζήτηση στην αίθουσα συνεδριάσεων του Κόμματος.\nΗ αίθουσα ήταν μεγάλη, γυμνή, ακατάστατη κι επιπλωμένη με την χαρακτηριστική αφροντισιά που έκανε ολόιδια τα γραφεία του Κόμματος σε όλες τις χώρες του κόσμου. Αυτό οφειλόταν εν μέρει στην φτώχια, αλλά κυρίως σε μια παράδοση ασκητισμού και βλοσυρότητας. Οι τοίχοι ήταν σκεπασμένοι με παλιές εκλογικές αφίσες, πολιτικά συνθήματα και δακτυλογραφημένες ανακοινώσεις. Σε μια γωνιά, ήταν ένας σκονισμένος παλιός πολύγραφος. Σε μια άλλη, ορθωνόταν μια στοίβα παλιά ρούχα που προορίζονταν για τις οικογένειες των απεργών˙ δίπλα, ντάνες από κιτρινισμένες προκηρύξεις και μπροσούρες. Το μακρύ τραπέζι το αποτελούσαν δύο παράλληλες σανίδες που στηρίζονταν σε δυο στρίποδα. Τα παράθυρα ήταν πασαλειμμένα με μπογιές, σαν σε μισοτελειωμένες οικοδομές. Πάνω από το τραπέζι, κρεμασμένες με ένα κορδόνι από το ταβάνι, ήταν ένα γυμνός ηλεκτρικός λαμπτήρας και δίπλα του μια κολλώδη χάρτινη μυγοπαγίδα. Γύρω από το τραπέζι καθόταν ο καμπούρης ο κοντο-Λέβι, ο πρώην παλαιστής Πώλ, ο συγγραφέας Μπίλ και τρεις άλλοι.\nΟ Ρουμπασόφ μίλησε κάμποση ώρα. Το περιβάλλον του ήταν οικείο˙ η γνώριμη ασχημιά, τον έκανε να αισθάνεται σαν στο σπίτι του. Στο περιβάλλον αυτό πείστηκε απόλυτα, για μιαν ακόμη φορά, για την αναγκαιότητα και την ωφελιμότητα της αποστολής του και αδυνατούσε να καταλάβει γιατί, στο πολυθόρυβο καπηλειό το περασμένο βράδυ, τον είχε πιάσει εκείνη η μελαγχολία. Εξήγησε αντικειμενικά και όχι χωρίς θέρμη, την πραγματική κατάσταση των πραγμάτων, χωρίς ακόμα να αναφέρει τον σκοπό της αποστολής του. Το παγκόσμιο μποϋκοτάζ εναντίον του επιτιθέμενου είχε αποτύχει, εξ αιτίας της υποκρισίας και της φιλοχρηματίας των ευρωπαϊκών κυβερνήσεων. Μερικές κρατούσαν φαινομενικά το μποϋκοτάζ, άλλες δεν έκαναν καν αυτό. Ο επιτιθέμενος είχε ανάγκη από πετρέλαιο. Στο παρελθόν, η Πατρίδα της Επανάστασης, κάλυπτε σε σημαντικό μέρος αυτή του την ανάγκη. Αν τώρα διέκοπτε τον εφοδιασμό, άλλες χώρες θα ορμούσαν να καλύψουν το κενό: στην πραγματικότητα, αυτό που ήθελαν περισσότερο από καθετί, ήταν να αποκλείσουν από τις διεθνείς αγορές την Πατρίδα της Επανάστασης. Ρομαντικές χειρονομίες, όπως το μποϋκοτάζ, μόνο εμπόδια θα έφερναν στην ανάπτυξη της βιομηχανίας εκεί και, άρα, στο επαναστατικό κίνημα όλου του κόσμου. Άρα το συμπέρασμα που έβγαινε ήταν ξεκάθαρο.\nΟ Πώλ και οι τρεις λιμενεργάτες έγνεψαν ναι. Ήταν κάπως αργόστροφοι˙ ότι τους έλεγε ο σύντροφος από Εκεί, το έβρισκαν απολύτως πειστικό˙ άλλωστε η ομιλία του ήταν θεωρητική, και δεν είχε άμεσο αντίκτυπο πάνω τους. Δεν αντιλήφθηκαν που το πήγαινε˙ κανενός το μυαλό δεν πήγε στο μαύρο στολίσκο που πλησίαζε στο λιμάνι τους. Μόνο ο κοντο-Λέβι και ο συγγραφέας αντάλλαξαν μια φευγαλέα ματιά. Ο Ρουμπασόφ την πρόσεξε. Έκλεισε την ομιλία του πιο ξερά, χωρίς θέρμη στη φωνή:\n– Αυτά είχα να σας πω για τα ζητήματα αρχής. Περιμένουμε από εσάς να εκτελέσετε τις αποφάσεις της Κεντρικής Επιτροπής και να εξηγήσετε της λεπτομέρειες στους πολιτικά ανώριμους συντρόφους, αν τυχόν κάποιος από αυτούς έχει την παραμικρή αμφιβολία. Προς το παρόν δεν έχω τίποτα άλλο να πω.\nΑκολούθησε μια σύντομη σιωπή. Ο Ρουμπασόφ έβγαλε τα γυαλιά και άναψε τσιγάρο. Ο κοντο-Λέβι είπε αδιάφορα:\n– Ευχαριστούμε τον εισηγητή. Καμιά ερώτηση;\nΚανένας δεν είχε. Μετά από λίγο ένας από τους τρεις λιμενεργάτες είπε αδέξια:\n– Τα πολλά λόγια είναι φτώχια,. Οι σύντροφοι εκεί πρέπει να ξέρουν τι κάνουν. Εμείς, βέβαια, θα εξακολουθήσουμε να αγωνιζόμαστε για το μποϋκοτάζ. Να μας έχετε εμπιστοσύνη. Από το λιμάνι μας δεν πρόκειται να περάσει τίποτα για τα γουρούνια.\nΟι δυο συνάδελφοί του έγνεψαν ναι. Ο παλαιστής Πώλ το επικύρωσε: «Από εδώ, όχι», έκανε μια πολεμοχαρή γκριμάτσα και ανεβοκατέβασε για αστείο τα αυτιά του.\nΓια μια στιγμή, ο Ρουμπασόφ νόμισε πως έχει απέναντί του μιαν οργανωμένη αντιπολίτευση˙ μόνο σιγά σιγά αντιλήφθηκε ότι οι άλλοι δεν είχαν καταλάβει τι προσπαθούσε να τους πει. Έριξε μια ματιά στον κοντο-Λέβι, με την ελπίδα ότι εκείνος θα έλυνε την παρεξήγηση. Μα ο κοντο-Λέβι είχε τα μάτια του χαμηλωμένα και δεν μιλούσε. Ξαφνιά, ο συγγραφές είπε, κάνοντας ένα νευρικό τικ:\n– Δεν μπορούσατε να διαλέξετε τούτη την φορά άλλο λιμάνι για τις ποταπές συναλλαγές σας; Πρέπει να είμαστε πάντα εμείς;\nΟι λιμενεργάτες τον κοίταξαν ξαφνιασμένοι˙ δεν κατάλαβαν γιατί μίλησαν για «ποταπές συναλλαγές»˙ η ιδέα του μαύρου στολίσκου, που πλησίαζε το λιμάνι τους τυλιγμένος σε ομίχλη και καπνό, ήταν μακριά από το μυαλό τους περισσότερο από κάθε άλλη φορά. Αλλά ο Ρουμπασόφ είχε προετοιμαστεί για αυτή την ερώτηση:\n– Αυτό επιβάλλουν πολιτικοί και γεωγραφικοί λόγοι, είπε. Το φορτίο θα μεταφερθεί από εδώ και πέρα δια ξηράς. Δεν έχουμε, φυσικά, κανένα λόγο να κρύψουμε τίποτα, αλλά είναι πιο συνετό να αποφύγουμε το θόρυβο, που ενδέχεται να τον εκμεταλευτεί ο αντιδραστικός τύπος.\nΟ συγγραφέας αντάλλαξε άλλη μια ματιά με τον κοντο-Λέβι. Οι λιμενεργάτες κοίταξαν τον Ρουμπασόφ με τρόπο που έδειχνε πως δεν είχαν καταλάβει˙ φαίνονταν να επεξεργάζονται αργά μέσα στο κεφάλι τους τα όσα άκουσαν. Ξαφνικά, ο Πώλ είπε, με αλλοιωμένη βραχνή φωνή:\n– Τι ακριβώς μας λέτε;\nΌλοι τον κοίταξαν. Ο σβέρκος του είχε κοκκινίσει, και κοίταξε τον Ρουμπασόφ με γουρλωμένα μάτια. Ο κοντο-Λέβι είπε μαλακά:\n– Τους βλέπετε, τουλάχιστον;\nΟ Ρουμπασόφ τους κοίταξε, τον έναν μετά τον άλλο, και πρόσθεσε ήρεμα:\n– Παρέλειψα να σας πω τις λεπτομέρειες. Τα πέντε φορτηγά βαπόρια του Κομισαριάτου του Εξωτερικού Εμπορίου αναμένεται να καταφτάσουν αύριο το πρωί, καιρού επιτρέποντος.\nΚαι τώρα ακόμα χρειάστηκε να περάσει κάμποση ώρα πριν καταλάβουν όλοι. Κανένας δεν είπε λέξη. Όλοι κοίταζαν τον Ρουμπασόφ. Έπειτα, ο Πώλ σηκώθηκε αργά, πέταξε κάτω το καπέλο του και βγήκε από την αίθουσα. Δυο συνάδελφοί του τον ακολούθησαν με τα μάτια. Κανένας δεν μίλησε. Έπειτα ο κοντο-Λέβι ξερόβηξε και είπε:\n– Ο σύντροφος εισηγητής μας επεξήγησε τους λόγους που τους υποχρέωσαν να κάνουν αυτή την δουλειά: αν δεν δώσουν αυτοί τα εφόδια, θα τα δώσουν άλλοι. Ποιος άλλος θέλει να μιλήσει;\nΟ λιμενεργάτης που είχε κιόλας μιλήσει, κουνήθηκε λιγάκι στην καρέκλα του και είπε:\n– Τον ξέρουμε αυτόν τον χαβά. Σε κάθε απεργία, υπάρχουν πάντα άνθρωποι που λένε: αν δεν κάνω εγώ την δουλειά, θα την κάνει κάποιος άλλος. Έχουμε μπουχτίσει να ακούμε τέτοια. Έτσι μιλάνε οι απεργοσπάστες.\nΑκολούθησε σιωπή. Ακούστηκε από έξω η εξώπορτα, που την βρόντηξε ο Πώλ. Έπειτα ο Ρουμπασόφ είπε:\n– Σύντροφοι, τα συμφέροντα της βιομηχανικής μας ανάπτυξης Εκεί μπαίνουν πιο ψηλά από οτιδήποτε άλλο. Οι συναισθηματισμοί δεν μας βοηθούν να προχωρήσουμε καθόλου. Σκεφτείτε το καλά.\nΟ λιμενεργάτης τίναξε μπροστά το πηγούνι του και είπε:\n– Το έχουμε κιόλας σκεφτεί καλά. Έχουμε μπουχτίσει να ακούμε τέτοια. Εσείς εκεί πρέπει να δίνετε το παράδειγμα. Αυτό περιμένει από εσάς όλος ο κόσμος. Μιλάτε για αλληλεγγύη και θυσίες και πειθαρχία, και την ίδια στιγμή σπάτε με τον στόλο σας το μποϋκοτάζ.\nΜόλις τελείωσε, ο κοντο-Λέβι σήκωσε ξαφνικά το κεφάλι˙ είχε χλομιάσει˙ χαιρέτησε τον Ρουμπασόφ με το τσιμπούκι του και είπε χαμηλόφωνα και πολύ γρήγορα:\n– Αυτό που είπε ο σύντροφος είναι και η δική μου γνώμη. Έχει κανείς άλλος τίποτα να πει; Η συνεδρίαση λύεται.\nΟ Ρουμπασόφ βγήκε από την αίθουσα σέρνοντας τις πατερίτσες. Τα γεγονότα ακολούθησαν την προδιαγεγραμμένη και αναπότρεπτη πορεία τους. Την ώρα που ο παμπάλαιος στολίσκος έμπαινε στο λιμάνι, ο Ρουμπασόφ αντάλλαξε ορισμένα τηλεγραφήματα με τις αρχές Εκεί. Τρεις μέρες αργότερα, οι ηγέτες του τομέα των λιμενεργατών είχαν διαγραφεί από το Κόμμα, και το επίσημο όργανο του Κόμματος κατάγγειλε τον κοντο-Λέβι ως προβοκάτορα. Έπειτα από τρεις μέρες, ο κοντο-Λέβι κρεμάστηκε.


B2 audio - dBM Electronics\nΗ B2 audio έχει γίνει συνώνυμο με το "Sweet Like Danish", ωστόσο είναι κάτι περισσότερο από μια εταιρεία ήχου. Είναι τρόπος ζωής. Ιδρύθηκε το 2008 στη Δανία, αλλά η Έρευνα & Ανάπτυξη είχε αρχίσει στη δεκαετία του '90. Έχοντας Δανική κληρονομιά -ιδέα και σχεδιασμό- που έχει εφαρμοστεί αυτό σε κάθε Β2 προϊόν, θέτουν την εταιρεία σε υψηλά επίπεδα κερδίζοντας συνεχώς την εμπιστοσύνη των συνεργατών της. Η φιλοσοφία της B2 audio είναι να προσφέρει κάτι ξεχωριστό και μοναδικό στην αγορά και όχι να περιορίζεται σε φασόν κατασκευές.\nΑπό το 2010 η dBM Electronics είναι αποκλειστικός διανομέας των προϊόντων της B2 audio για την Ελλάδα! Στο χώρο μας θα βρείτε μια πλήρης γκάμα προϊόντων της B2 audio και έμπειρο προσωπικό για να ενημερωθείτε για οποιοδήποτε ηχητικό σύστημα σας ταιριάζει.\nB2 TERMINAL RINGS Τερματικό...\nΚατασκευασμένο από 100% καθαρό χαλκό για μηδενικές απώλειες και υψηλές παροχές ρεύματος. Κατάλληλο για καλώδια διατομής 2/0Gauge. Ο κάθε ακροδέκτης παρέχεται μαζί με θερμοσυστελλόμενο κάλυμμα για τη προστασία της σύνδεσης του καλωδίου με τον ακροδέκτη.\nB2 audio HNTT Titanium Supe...\nΣτρογγυλό Tweeter Τιτανίου Με νέο απίθανο Design που δεν το αφήνουν απαρατήρητο. Διαθέτει 10cm εξωτερική διάμετρο και 1’’ πηνίο φωνής με Μέγιστη Ισχύ τα 120Watt Στα 4Ohm. Το HNTΤ είναι σίγουρο ότι θα τραβήξει την προσοχή σας και θα κάνει την διαφορά εκεί που άλλα δεν μπορούν..\nB2 Audio HNT1v2 Bullet 1'' ...\nTweeter που θα τραβήξει την προσοχή σας και θα κάνει την διαφορά εκεί που άλλα δεν μπορούν. Η νέα του βελτιωμένη ευαισθησία (103dB) το καθιστά πολύ πιο ευκολοδυέγερτο όσον αφορά τις απαιτήσεις του σε ισχύ και αυτό για όσους ξέρουν σημαίνει λιγότερη πίεση στον ενισχυτή αλλά και στο ίδιο το Tweeter με υψηλότερες επιδόσεις.\nB2 Audio HNT4 Titanium Twee...\nΝέο Πολύ Ισχυρό Titanium Super Tweeter τύπου Bullet του οποίου τα χαρακτηριστικά αλλά και το νέο απίθανο Design δεν το αφήνουν απαρατήρητο Διαθέτει 1.5’’ πηνίο φωνής και 300Watt Max Στα 4Ohm. Η τιμή αφορά τεμάχιο!\nB2 Audio HN6P Ηχείο MidRang...\nΜεγάφωνο Midrage (Για Φωνές) Με Ισχύ 150watt Rms, Ευαισθησία 99,5dB Και εύρος απόκρισης συχνοτήτων 135hz – 6.000hz. Κατασκευασμένο σε μασίφ σασί αλουμινίου και όχι σιδερένιο όπως η πλειοψηφία των μεγαφώνων, 1.5” πηνίο φωνής και ακροδέκτες ταχείας σύνδεσης για μεγαλύτερη σταθερότητα του καλωδίου.\nB2 Audio ISX65 Ζεύγος Ομοαξ...\nΖεύγος ομοαξονικών ηχείων (6.5'' - 16.5cm) με ισχύς 75watt RMS / 150watt Max, απόκριση συχνότητας 50Hz - 20kHz και ευαισθησία 90dB. Βάθος τοποθέτησης 6,4cm. Διαθέτουν σύνθετους κώνους και σετ εξαρτημάτων τα οποία αυξάνουν την αποτελεσματικότητα και την απόδοση τους. Με 1.25'' πηνίο φωνής που επιτρέπει τον καλύτερο χειρισμό της ισχύος και σε συνδυασμό με τους σύνθετους κώνους και καουτσούκ βουτυλενίου θα σας εντυπωσιάσουν με τις επιδόσεις τους.\nB2 Audio HN8P Ηχείο MidRang...\nΜεγάφωνο 8'' Επαγγελματικών Προδιαγραφών Midrage (Για Φωνές) Με Ισχύ 200watt Rms, Ευαισθησία 99,6dB Και εύρος απόκρισης συχνοτήτων 110hz – 6.000hz. Κατασκευασμένο απο μασίφ σασί αλουμινίου και όχι σιδερένιο όπως η πλειοψηφία των μεγαφώνων καθώς και 2.0” πηνίο φωνής!\nB2 Audio EL6.1 Ζεύγος Διαιρ...\nΖεύγος διαιρούμενων ηχείων 2 δρόμων (6.5”) με ισχύς 75Watt RMS, απόκριση συχνότητας 65Hz - 22kHz και ευαισθησία 91.7dB. Τα EL 6.1 διαθέτουν 1” πηνίο φωνής με κώνους από χαρτί προσφέροντας φυσική αναπαραγωγή του ήχου και Mylar tweeter με 1” πηνίο φωνής. Τα παθητικά Crossover με πυκνωτές υψηλής τάσης και επιλογέα 3 θέσεων (-2dB/0dB/+2dB) για τη ρύθμιση των tweeter, σας επιτρέπουν να προσαρμόσετε τις υψηλές συχνότητες.\nB2 Audio ISX69 Ζεύγος Ηχείω...\nΖεύγος ομοαξονικών ηχείων Oval (6x9'' - 15x23cm) με ισχύς 100Watt RMS, απόκριση συχνότητας 45Hz - 20kHz και ευαισθησία 88dB. Βάθος τοποθέτησης 8.6cm. Με 1.25'' πηνίο φωνής που επιτρέπει τον καλύτερο χειρισμό της ισχύος και σε συνδυασμό με τους σύνθετους κώνους και καουτσούκ βουτυλενίου θα σας εντυπωσιάσουν με τις επιδόσεις τους.\nB2 Audio ISX6.1 Ζεύγος Διαι...\nΖεύγος διαιρούμενων ηχείων 2 δρόμων (6.5”) με ισχύς 100Watt RMS, απόκριση συχνότητας 60Hz - 23kHz και ευαισθησία 90.2dB. Κατασκευασμένα με 1.2” πηνίο φωνής που δεν είναι συνηθισμένο σε ομοαξονικά – διαιρούμενα ηχεία με υψηλή απόδοση και σε συνδυασμό με τους σύνθετους κώνους και καουτσούκ βουτυλενίου, επιτρέπουν τον καλύτερο χειρισμό της ισχύος και θα σας εντυπωσιάσουν με τις επιδόσεις τους. Tweeter με θόλο από μετάξι και 1” πηνίο φωνής που προσφέρουν ομαλότερη απόκριση συχνοτήτων.\nB2 Audio EL12D4 12" Subwoof...\nSubwoofer 12" με ελαφρύτερο σασί, Ενισχυμένα υπερμεγέθη Spiders, Διπλό πηνίο φωνής 2", Ισχύς 450Watt RMS - 900Watt MAX, Ευαισθησία 89,5db και μπορούν να τοποθετηθούν σε κούτες ανοιχτού ή κλειστού τύπου. Ραυτός Κώνος & Αποδοτικός σχεδιασμός που τα καθιστά ικανά να αποδίδουν ακόμη και Με Ενισχυτές χαμηλότερη ισχύ.\nB2 Audio IS12 12'' Subwoofe...\nSubwoofer Αυτοκινήτου Ισχύος 750Watt RMS / 1500Watt Max. Διπλού Πηνίου Dual 2 ohm Και ευαισθησίας 89dB. Εύρος Λειτουργίας 10Hz - 500Hz Για Εξαιρετικά Χαμηλές Συχνότητες και Βαθειά Μπάσα.


Κοροναϊός: Ποιες χώρες έχουν κρούσματα - 908 νεκροί και πάνω από 40.000 ασθενείς - Notos Voice\nΑρχική / Ειδήσεις / Κοροναϊός: Ποιες χώρες έχουν κρούσματα – 908 νεκροί και πάνω από 40.000 ασθενείς\nΚοροναϊός: Ποιες χώρες έχουν κρούσματα – 908 νεκροί και πάνω από 40.000 ασθενείς\n10/02/2020\tΕιδήσεις, Κορυφαία Θέματα, Κόσμος\nΜέσα σε μία μόλις μέρα, η Εθνική Επιτροπή Υγείας της Κίνας καταμέτρησε 97 επιπλέον θανάτους και 3.062 νέα κρούσματα από την επιδημία του νέου κοροναϊού.\nΟι νεκροί ανέρχονται πλέον σε 908 και τα καταγεγραμμένα κρούσματα είναι 40.171. Οι 91 από τους νέους θανάτους αναφέρθηκαν στην επαρχία Χουμπέι, επίκεντρο της επιδημίας, εκ των οποίων 73 στην Γουχάν. Άλλοι δύο θάνατοι καταγράφηκαν στην επαρχία Ανχούι και από ένας στις επαρχίες Χεϊλονγκτζιάνγκ, Τζιανγκσί, Χαϊνάν και Γκανσού, σύμφωνα με την Επιτροπή.\nΧθες, στη χώρα μας επέστρεψαν δύο Έλληνες από την Γούχαν που, αν και είναι καλά στην υγεία τους, τέθηκαν σε 14ήμερη, προληπτική καραντίνα.\nΠοιες χώρες έχουν κρούσματα\nΠέραν της ηπειρωτικής Κίνας, του Μακάο και του Χονγκ Κονγκ, έχουν επιβεβαιωθεί πάνω από 350 κρούσματα μόλυνσης σε τριάντα διαφορετικές χώρες και περιοχές.\nΝότια Κορέα: 27 κρούσματα\nΙαπωνία: 26 κρούσματα και άλλα 70 στο κρουαζιερόπλοιο Diamond Princess, που παραμένει αγκυροβολημένο στα ανοικτά του λιμένα της Γιοκοχάμα. Άλλο ένα κρούσμα επιβεβαιώθηκε πάνω στο κρουαζιερόπλοιο Westerdam, εν πλω προς την Ιαπωνία.\nΤαϊβάν: 18 κρούσματα\nΜαλαισία :17 κρούσματα:\nΣιγκαπούρη: 43 κρούσματα\nΤαϊλάνδη: 32 κρούσματα\nΗΠΑ:12 κρούσματα. Εξάλλου, είναι πλέον γνωστό ότι ένας Αμερικανός υπήκοος υπέκυψε στην Ουχάν.\nΗνωμένο Βασίλειο: 4\nΗνωμένα Αραβικά Εμιράτα: 7 κρούσματα\nΠροηγούμενο Τζ. Πάιατ: Τα νησιά έχουν ίδια δικαιώματα στις ΑΟΖ με τις ηπειρωτικές περιοχές\nΕπόμενο Όσκαρ 2020: Καλύτερη ταινία τα Παράσιτα – Αναλυτικά όλοι οι νικητές


Ο Σιμιγδαλένιος- Λαϊκό παραμύθι\nΟ Σιμιγδαλένιος-\tΛαϊκό παραμύθι\nΑυτά τα ’κανε σαράντα μέρες κι έκλαιε. Στις σαράντα μέρες, της λέει αυτός: «Αχ! τι γλυκά κοιμόμουνα και με ξύπνησες!». Άφησε αυτή αμέσως τα κλάματα κι είχε γέλια και χαρές. Ανοίγει τις πόρτες και βγαίνει αυτός όξω. «Νά, λέει, πατέρα, ποιόνα θα πάρω, κι όχι κείνον που μου δίνεις». Χαρά ο πατέρας της, η μάνα της! Πήγαν να κόψουν τα νυφικά, να ’τοιμαστούν, να κάμουνε το γάμο. Ετοιμαστήκανε, ράψανε τα ρούχα του γαμπρού, της νύφης, καλέσανε τον κόσμο, κάνανε το γάμο, γλεντήσανε.\nΤ’ ακούει ο άλλος βασιλέας, πως του τάδε βασιλέα η δυχατέρα έκαμε ένα σιμιγδαλένιο και τον πήρε άντρα, το μαθαίνει κι η δυχατέρα του αυτουνού, και πέφτει στα μαύρα πανιά να πεθάνει. Ήθελε αυτή το Σιμιγδαλένιο για άντρα. Της λέγαν η μάνα της κι ο πατέρας της: «Πού να τον βρούμε; Τον έχει κείνη, που τον έχει».\nΑρρώστησε η δυχατέρα του απ’ τον καημό της. Τι να κάμει ο πατέρας της; Συνεννοήθηκε με τη γυναίκα του και είπαν: «Να κάμουμε, γυναίκα, μια φρεγάδα, να την αρματώσουμε και να τη φορτώσουμε χρυσαφικά, γυαλικά, διάφορα».\nΦόρτωσε η φρεγάδα, σκώθηκε, έφυγε, πήγε, φουντάρησε αποκάτω απ’ το παλάτι του Σιμιγδαλένιου. Ξυπνάν το πρωί οι δούλες, τη βλέπουν, πάνε μέσα στην κυρά τους, λένε: «Αχ! κυρά, ήρθε μια φρεγάδα και πάει όλος ο κόσμος μέσα και ψωνίζει. Έχει διάφορα χρυσά πράματα μέσα, γυαλικά!». Λέει αυτή τ’ αντρού της: «Δεν πας, Σιμιγδαλένιε μου, και συ να πάρεις; –Τι τα θέλουμε, λέει, εμείς; Εμείς έχουμε. –Απ’ αυτά, λέει, θέλω να πάρεις». Δεν πήγε αυτός. Ξαναπάν οι δούλες. Του ξαναλέει αυτή: «Να πας, Σιμιγδαλένιε μου, να πάρεις γυαλικά. –Καλά, λέει, πηγαίνω». Σκώνεται ο Σιμιγδαλένιος, πάει, φωνάζει τη βάρκα απ’ τη φρεγάδα. Είπανε από μέσα απ’ τη φρεγάδα: «Φωνάζει ο Σιμιγδαλένιος». Στείλανε τη βάρκα την καλή όξω. Βγήκε η βάρκα η καλή όξω, λέει: «Τι αγαπάς; –Έχετε, λέει, πράματα καλά να ψωνίσω; –Παραπάνω από καλά, λένε». Τον πήρανε το Σιμιγδαλένιο μέσα. Με έξι κουπιά η βάρκα. Μόλις πάει μέσα, σκώθηκε η φρεγάδα στα πανιά, πάει στη δουλειά της. Τον πήρανε το Σιμιγδαλένιο, τον πήγανε στο παλάτι τ’ αλλουνού του βασιλιά. Τον πήγαν απάνω, του δίνει ένα νερό η βασιλοπούλα και πίνει, κι αστόχησε τη γυναίκα του. Κάθισε κει. Τον πήρε άντρα της αυτή.\nΗ πρώτη η γυναίκα του, σαν ήρθε το μεσημέρι, και δεν ήρθε ο Σιμιγδαλένιος να φάει, λέει: «Πού είναι ο Σιμιγδαλένιος; Στη φρεγάδα; –Έφυγε. –Πού πάει; –Ο Κύριος ξέρει». Άρχισε τα κλάματα η γυναίκα του κι έκλαιε. Λέει ο πατέρας της: «Παιδάκι μου, μην κλαις. –Να μην κλαίω; Τον άντρα μ’ θέλω. –Μα πού να τόνε βρούμε; Ας μη τον έστελνες να σου πάρει γυαλικά. –Εγώ, λέει, πατέρα, θα φύγω. –Μα πού θα πας, παιδάκι μου; –Θα φύγω» λέει. Σηκώθηκε κι έφυγε.\nΔρόμο παίρνει και δρόμο αφήνει. Μέρες, μερόνυχτα γυρίζει. Γίνηκε αγνώριστη. Στο δρόμο, που πήγαινε, βρίσκει μια γυναίκα· με τα βυζιά της πάνιζε, με τα βυζιά της φούρνιζε. «Α!, λέει, θεια, τι ’ναι αυτά;» Πιάνει αυτή, της κάνει φτυάρι, της φκιάνει πανόξυλο. «Να, λέει, θεια, έτσι πανίζουν και φουρνίζουν. –Ο Θεός, λέει, παιδάκι μου, να στο πληρώσει το καλό που μου ’καμες. –Τι καλό, λέει, να με πληρώσει ο Θεός; Να με γιατρέψεις θεια. –Τι γιατρειά, να σε κάμω; –Ποια είσαι συ, λέει. –Εγώ είμαι μάνα κι έχω τον ήλιο γιο. –Α! λέει, θεια, να καθίσω να του πω για το Σιμιγδαλένιο. –Ου! λέει αυτή. Να καθίσεις; Θα σε φάει. –Ας καθίσω, λέει, θεια. Κρύψε με να του πω κι εγώ τον πόνο μου. –Ου! λέει. Πού να σε κρύψω; Έχω τόπο;» Άρχισε η μέρα μάζευε, έγειρε ο ήλιος. «Άντε, λέει, να φύγεις. Θα ’ρθει ο ήλιος, να σε φάει. –Κρύψε με, λέει, θεια. Κάμ’ ένα καλό, να με κρύψεις». Έκλαιε αυτή, την λυπήθηκε, σηκώνει τη σκούπα, την έκρυψε αποκάτω.\nΤα ίδια και του φεγγαριού η μάνα. Μαγέρευε κι ετοίμαζε να πάει το φεγγάρι να φάει. «Άντε, λέει, να φύγεις. Θα ’ρθει το φεγγάρι τώρα να σε φάει. –Δε με κρύβεις, λέει, να πω στο φεγγάρι τον καημό μου; –Πού να σε κρύψω; λέει –Κρύψε με, λέει, θεια, να πω κι εγώ τον καημό μου». Ανοίγει ένα ντουλάπι, τη βάνει μέσα.\nΈφεξε ο Θεός και πήγε το φεγγάρι. –«Κάπου δω, κάπου κει, κάπου ανθρώπινη ψυχή μυρίζει μάνα. –Πού να βρεθεί, λέει, δω η ανθρώπινη ψυχή; Εγώ είμαι η μάνα σου. Θέλεις να με φας; Φάε με. –Ο Θεός, λέει, να μην το δώσει, μάνα. –Έχεις τίποτα να φάω; –Ούλα τα καλά, λέει, παιδάκι μ’». Του ’βανε τραπέζι, κάθισε το φεγγάρι, έφαε, ήπιε. Λέει η μάνα του: «Παιδάκι μου έφαες; –Έφαγα. –Να ’χες, λέει, και μια ανθρώπινη ψυχή, την έτρωες; –Ο Θεός, λέει, να μην το δώσει. –Βγες, λέει, τώρα και συ, να πεις τον καημό σου».\nΠαίρνει το μύγδαλο, σηκώθηκε η κακομοίρα, με τα μάτια κλαμένα και την καρδιά της καμένη, και φεύγει. Φεύγει, πηγαίνει στ’ αστέρια, στη μάνα τους. Έκανε κι αυτή ετοιμασία, για να ’ρθούνε να φάνε τ’ αστέρια. Την βοήθησε στο ζύμωμα, στο μαγέρεμα. Έφεξε. Λέει: «Άντε, να φύγεις τώρα. Θα ’ρθούνε τ’ αστέρια να φάνε, και θα σε φάνε. –Δε με κρύβεις, λέει, θείτσα μου, να πω τον καημό μου; –Ου! λέει. Πού να σε κρύψω; Δεν έχω τόπο. Αν γλυτώσεις απ’ τον έναν, δε γλυτώνεις απ’ τον άλλον». Έκλαιε όλο αυτή, και δεν έφευγε. Ανοίγει την πόρτα, τη βάνει από πίσω απ’ την πόρτα. Έρχονται τ’ αστέρια. «Καλημέρα σταυρομάνα, λέει ο μεγάλος ο αστέρας. –Καλώς τονε. –Κάπου δω, κάπου κει, κάπου ανθρώπινη ψυχή μυρίζει. –Ου! λέει, παιδάκι μ’, Πού να βρεθεί ανθρώπινη ψυχή; Εγώ είμαι δω, η μάνα σου. Θέλεις να με φας; Φάε με. –Ο Θεός να μη το δώσει». Έρχονται και τ’ άλλα τ’ αστέρια. «Καλημέρα σταυρομάνα, καλημέρα σταυρομάνα, καλημέρα σταυρομάνα» –ούλα τ’ αστέρια. Καθίσανε, τους έβανε τραπέζι, φάγανε, ήπιανε ούλα. «Να ’χετε και μια ανθρώπινη ψυχή, παιδιά, την τρώγατε; –Ο Θεός να μη το δώσει. –Βγες, λέει, εσύ τώρα να πεις, τον καημό σου». Βγήκε κείνη· λέει:\nΠετάχτηκε και το μικρό τ’ αστεράκι και λέει: «Εγώ, θεια, τον είδα». Του δίνει ένα μπάτσο ο μεγάλος. «Μην το χτυπάς, λέει, αστέρα μου. Άσ’ το να μου πει, γιατί έχω καημό. Πού τον είδες, λέει, παιδάκι μου. –Στ’ άσπρα σπίτια στα χανιά. –Άντε, λέει, παιδάκι μ’, να με πας. –Δεν έρχεται, λέει ο αστέρας. –Δεν έχουμε ανάγκη να γίνουμε κακοί. –Μα ποιος θα το ξέρει; λέει. Εγώ δεν το μαρτυρώ. –Ε! άντε, λέει, να την πας και να ’ρθεις. Δώστε της κι ένα φουντούκι». Την πήρε τ’ αστεράκι, την πήγε.\nΤον πήρε αυτή, έστρωσε, τον ξάπλωσε, κλειδώθηκε, στάθηκε αποπάνω του κι έλεγε: «Δε μου μιλείς, μάτια μου; Δε μου μιλείς, φως μου; Δεν είμαι γω που σ’ έπλασα; Δεν είμαι γω που σε ιστόρησα;» Άκουγε αυτός, μα δεν μπορούσε να μιλήσει. Έφεξε ο Θεός, τον πήραν απάνω. Έσκασε, πλάνταξε αυτή. Πέρασε μια μέρα, πέρασαν δυο. Σπάζει το μύγδαλο. Βγαίνει μια χρυσή ανέμη. Κατεβαίνουν οι δούλες, τη βλέπουν. «Αχ! κυρά, για σένανε κάνει αυτή η χρυσή ανέμη. –Άντε, λέει, πέστε της, τι θέλει να της δώσουμε, να την πάρουμε κι αυτή». Πάνε της λένε. Λέει: «Εγώ δεν την πουλώ με λεπτά. Να μου δώσετε το Σιμιγδαλένιο μια βραδιά ακόμα». Την καταφέρανε πάλι οι δούλες την κυρά τους, τον πότισε αυτή με το ποτό, της τόνε δώκανε. Κλει τις πόρτες, στέκεται αποπάνω του: «Δε μιλείς, Σιμιγδαλένιε μου; Δε μιλείς, μάτια μου; Δε μιλείς, φως μου;» Δε μπορούσε κείνος να μιλήσει. Έφεξε ο Θεός, της τόνε πήρανε πάλι.\nΈκλαψε αυτή, πικράθηκε. Τι να κάμει; Σπάζει και το φουντούκι. Σπάζει και το φουντούκι, βγαίνει μια χρυσή κλώσα με τα χρυσά τα πουλάκια. Κατεβαίνουν πάλι οι δούλες, τα βλέπουν, το λένε στην κυρά τους, πάνε πάλι σ’ αυτήν, της λένε τι θέλει να τα δώσει. Γύρεψε πάλι αυτή μια βραδιά το Σιμιγδαλένιο. Με τα πολλά πάλι την καταφέρανε να τόνε δώσει άλλη μια βραδιά. Παίρνει το ποτό αυτή να τόνε ποτίσει. Αυτός το κατάλαβε, και κει που έκαμε πως θαλά το πιει, το ’χυσε στην τραχηλιά του. Έκαμε ύστερα τον κοιμισμένο. Τον πήρανε, τον πήγανε. Κλειδώνεται αυτή. Άρχισε πάλι: «Δε μου μιλείς, Σιμιγδαλένιε μου; Δε μου μιλείς, φως μου; –Ε! λέει κείνος. Σώπα. Εσύ ποια είσαι; –Δεν είμαι γω η γυναίκα σου, που σ’ έπλασα; –Και γίνηκες έτσι; –Έτσι γίνηκα, λέει, γιατί σ’ έχασα και σε γύρευα να σε βρω τόσο καιρό! –Τώρα, λέει, να φύγουμε».\n(Πηγή: Παραμύθια του λαού μας, Eρμής, 1998)\nΔιαβάστε επίσης: Τ’ αυγά-Λαϊκός μύθος\nΠόσο έτοιμοι είστε για να αποκτήσετε ένα σκυλάκι;


Ζεστός ο καιρός σήμερα - Ανεβαίνει ο υδράργυρος - Newpost.gr\nΖεστός ο καιρός σήμερα - Ανεβαίνει ο υδράργυρος\nΑίθριος θα είναι ο καιρός σήμερα σε όλη τη χώρα με τη θερμοκρασία να σημειώνει μικρή άνοδο κυρίως στα δυτικά και βοριάδες που τοπικά θα φτάνουν μέχρι τα 7 μποφόρ στο Αιγαίο.\nΔημοσίευση 9 Ιουλίου 2016, 08:32\nΣτην Αττική ο καιρός θα είναι αίθριος. Οι άνεμοι θα πνέουν βόρειοι βορειοανατολικοί 4 με 5 και στα ανατολικά τοπικά 6 μποφόρ. Η θερμοκρασία θα κυμανθεί από 23 έως 34 βαθμούς Κελσίου, ενώ στα ανατολικά η μέγιστη θα είναι 2 με 3 βαθμούς χαμηλότερη.\nΑνάλογο το σκηνικό του καιρού και στη Θεσσαλονίκη.Οι άνεμοι θα πνέουν μεταβλητοί 3 με 4 μποφόρ και η θερμοκρασία θα κυμανθεί από 22 έως 34 βαθμούς Κελσίου.\nΣτη Μακεδονία και τη Θράκη αναμένεται γενικά αίθριος ο καιρός. Οι άνεμοι θα πνέουν μεταβλητοί 3 με 4 και στα ανατολικά το πρωί ανατολικοί βορειοανατολικοί μέχρι 5 μποφόρ. Η θερμοκρασία θα κυμανθεί από 20 έως 34 βαθμούς Κελσίου, ενώ στη δυτική Μακεδονία η ελάχιστη θα είναι 2 με 3 βαθμούς χαμηλότερη.\nΣτα νησιά του Ιονίου, την Ήπειρο, τη δυτική Στερεά και τη δυτική Πελοπόννησο ο καιρός θα είναι γενικά αίθριος. Οι άνεμοι θα πνέουν μεταβλητοί 3 με 4 μποφόρ και το απόγευμα στο Ιόνιο δυτικοί βορειοδυτικοί τοπικά 4 μποφόρ. Η θερμοκρασία θα κυμανθεί από 21 έως 36 βαθμούς Κελσίου, ενώ στην Ήπειρο η ελάχιστη θα είναι 2 με 4 βαθμούς χαμηλότερη.\nΣτη Θεσσαλία, την ανατολική Στερεά, την Εύβοια και την ανατολική Πελοπόννησο ο καιρός θα είναι γενικά αίθριος. Οι άνεμοι θα πνέουν βόρειοι βορειοανατολικοί 4 με 5 και τοπικά στα ανατολικά και νότια 6 μποφόρ. Η θερμοκρασία θα κυμανθεί από 22 έως 35 βαθμούς Κελσίου.\nΣτις Κυκλάδες και την Κρήτη ο καιρός θα είναι αίθριος. Οι άνεμοι θα πνέουν από βόρειες διευθύνσεις 5 με 6 και πρόσκαιρα τοπικά 7 μποφόρ. Η θερμοκρασία θα κυμανθεί από 23 έως 30 βαθμούς Κελσίου και στη νότια Κρήτη τοπικά έως 34 βαθμούς Κελσίου.\nΣτα νησιά του ανατολικού Αιγαίου και τα Δωδεκάνησα ο καιρός προβλέπεται αίθριος. Οι άνεμοι θα πνέουν βόρειοι 5 με 6 και πρόσκαιρα τοπικά 7 μποφόρ και η θερμοκρασία θα κυμανθεί από 24 έως 33 βαθμούς Κελσίου.


Φωνή απόγνωσης και αγωνίας από τους επαγγελματίες της εστίασης ! | Cretalive ειδήσεις\n7 ΜΑΙΟΥ 2020 / 09:00\nΦωνή απόγνωσης και αγωνίας από τους επαγγελματίες της εστίασης !\nΟ εφιάλτης της ανεργίας και της ανασφάλειας, επέστρεψε δριμύτερος στο πλευρό του ύπουλου κι αόρατου εχθρού που άλλες ψυχές τις παίρνει μαζί του, κι άλλες απειλεί να τις αφήσει στο δρόμο.\nΆδειες καρέκλες, σαν κι αυτές που απλώθηκαν έξω και πέριξ του δημαρχείου Ηρακλείου, και λουκέτα (μόνιμα ή προσωρινά, άραγε ; ) έφερε η πανδημία του Covid-19.\nΤην μία κρίση, την υγειονομική, την διαδέχεται μία άλλη, απολύτως αναμενόμενη: Η οικονομική!\nΕπαγγελματίες και εργαζόμενοι, που συμμετείχαν στην μαζική κινητοποίηση του κλάδου της εστίασης, μοιράστηκαν τις σκέψεις και τις αγωνίες τους στο Cretalive.\n"Πώς θα πω σε κάποιον να μην έρθει να δουλέψει;"\nΟ κ. Δημήτρης Αντωνοδημητράκης, βρίσκεται 13 χρόνια στον χώρο της εστίασης. “Υπάρχει φόβος και απόγνωση. Είμαστε από τις πιο βαριές βιομηχανίες στην Ελλάδα. Η βιομηχανία αυτή απασχολεί έναν τεράστιο πληθυσμό της χώρας μας.\nΑυτό που βλέπω είναι ότι πάνω από τους μισούς θα μείνουν στον αέρα! Ειδικά, νέοι εργαζόμενοι, αυτή τη στιγμή δεν ξέρουν τι να κάνουν! Ακόμα και ο φοιτητής δουλεύει γιατί τα χρειάζεται τα χρήματα.\nΣεβόμαστε και συμπονούμε τους επιχειρηματίες: Εάν ο ένας δεν έχει δουλειά, δεν έχει και ο άλλος ή εάν ο ένας δεν κάνει καλά τη δουλειά του, δεν μπορεί να την κάνει και ο άλλος.\nΕκείνο το οποίο στην ουσία θέλουμε είναι να μην επιδοτήσει το κράτος την ανεργία. Δεν θέλουμε να παίρνουμε επιδόματα. Δεν είμαστε τεμπέληδες. Θέλουμε να δουλέψουμε!\nΥπάρχει ίσως μία ελπίδα ότι η σεζόν ίσως μπορέσει και σωθεί, για να καταφέρουμε να ζήσουμε τις οικογένειές μας – γιατί όλοι έχουμε οικογένειες.\nΌταν ένα μαγαζί δουλέψει με το 1/3 του δυναμικού του σε καρέκλες, τραπέζια και τετραγωνικά μέτρα, καταλαβαίνουμε όλοι ότι θα δουλέψει και με το 1/3 του προσωπικού του!\nΤα υπόλοιπα 2/3 τι θα γίνουν; Θα είναι καινούργιοι άνεργοι; Δηλαδή, φεύγουμε από την κρίση που είχαμε δέκα χρόνια, για να έχουμε πάλι μία κρίση ανεργίας;\nΕγώ που είμαι υπεύθυνος σε ένα μαγαζί, πώς θα πω σε κάποιον να μην έρθει να δουλέψει ή πώς να του πω να έρθει να δουλέψει δύο ώρες;”.\n"Δεν βλέπω να υπάρχει ελπίδα"\nΟ κ. Μάρκος Κρασανάκης έχει κρεοπωλείο και μονάδα επεξεργασίας κρέατος.\n“Ασχολούμαστε με τη διανομή στην εστίαση. Έχουμε πληγεί από την πανδημία. Έχουμε μία πτώση της τάξεως του 95% στον τζίρο μας! Δεν βλέπω να υπάρχει ελπίδα. Η κυβέρνηση μέχρι στιγμής τα πάει καλά, αλλά κι αυτοί τι θα πρωτοσώσουν;”.\n"Μπαίνουμε μέσα, αναγκαστικά είμαι κλειστή"\nΗ κ. Ιωάννα Λυγεράκη είναι ιδιοκτήτρια ψητοπωλείου στο κέντρο του Ηρακλείου\n“Το μαγαζί μας δεν μπορεί να καταστεί βιώσιμο, όταν εγώ έχω 24 υπαλλήλους και μου λέει το κράτος να δουλέψω με το 40% του προσωπικού μου, που είναι 9 και 10 υπάλληλοι. Η επιχείρηση δεν βγαίνει υπό αυτές τις συνθήκες. Μπαίνουμε μέσα. Αναγκαστικά είμαι κλειστή, ενώ θα μπορούσαν να έχουν εργασία 6 άτομα.\nΠεριμένουμε η κυβέρνηση να κάνει κάτι. Πρέπει να βοηθήσει όλο αυτό τον κόσμο. Πίσω από εμάς υπάρχουν εταιρείες, υπάρχουν προμηθευτές, υπάρχουν ένα σωρό εργαζόμενοι. Αυτή τη στιγμή το μόνο που συμβαίνει είναι να αυξάνεται η ανεργία”.\n“Δεν μπορούμε να ανταπεξέλθουμε”\nΟ κ. Ιωάννης Μαδαριωτάκης, είναι ιδιοκτήτης καταστήματος εστίασης στην “καρδιά” της πόλης.\n“Αν η κυβέρνηση, σε συνεργασία με την Επιτροπή Λοιμωξιολόγων δεν θέσουν όρους και προϋποθέσεις που να είναι ρεαλιστικές, για να μην μπαίνουν μέσα οι επιχειρήσεις μας, είναι προτιμότερο για εμάς και πιο έντιμο να μείνουμε κλειστά για όσο χρειαστεί” είπε αρχικά, αναφερόμενος στη συνέχεια στο πάγιο αίτημα για απαλλαγή από τα τέλη κοινοχρήστων χώρων για όλο το 2020:\n“Επιμένουμε σε αυτό για τον εξής απλό λόγο: Στο Ηράκλειο υπάρχει μία ιδιαιτερότητα. Η ιδιαιτερότητα είναι ότι πληρώνουμε τα τριπλάσια χρήματα ανά τετραγωνικό σε σχέση με άλλες πόλεις με όμοια χαρακτηριστικά. Παραδείγματος χάρη: Στην Πάτρα πληρώνουν 60 ευρώ, στα Χανιά 50 ευρώ, στο Ρέθυμνο 40 ευρώ. Εμείς εδώ πληρώνουμε 168!\nΤο πρόβλημα αυτό υπάρχει εδώ και 15 χρόνια, δεν είναι τωρινό. Αλλά πλέον δεν μπορούμε να ανταπεξέλθουμε σε αυτές τις χρεώσεις!\nΓια το 2020 ζητάμε από τον Δήμο Ηρακλείου κι από το Δημοτικό Συμβούλιο, να σταθούν στο ύψος των περιστάσεων, να δείξουν υπευθυνότητα και να μας απαλλάξουν πλήρως από τα δημοτικά τέλη.\nΔιαφορετικά, με μεγάλη δυσκολία θα μπορούμε να επιβιώσουμε. Είναι ένα πάγιο αίτημά μας εδώ και ενάμιση μήνα. Θέλω να πιστεύω ότι θα εισακουστούμε!”.\nΛότζια: Συνάντηση και δέσμευση για επιπλέον ελαφρύνσεις εν όψει\nΤο εάν πράγματι θα εισακουστεί το αίτημά τους ίσως ξεκαθαριστεί στη συνάντηση που θα έχουν οι εκπρόσωποι του συνδέσμου επισιτισμού με την αντιδήμαρχο Οικονομικών Μαρία Καναβάκη, νωρίς το μεσημέρι της Πέμπτης στη Λότζια.\nΗ Καναβάκη, που εκπροσώπησε τη δημοτική αρχή στην χθεσινή διαμαρτυρία, άφησε ανοιχτό το ενδεχόμενο απαλλαγής των εν λόγω επιχειρήσεων από τα δημοτικά τέλη, για όλο το 2020.\n“Θα το δούμε αυτό, θα κάνουμε την κουβέντα μας αύριο και νομίζω ότι με την καλή συνεργασία που έχουμε μέχρι σήμερα, αλλά και με την κατανόηση που εμείς δείχνουμε από την πλευρά μας – και την δική τους υποστήριξη – θα βρούμε την χρυσή τομή.\nΕίμαστε σήμερα εδώ και παράλληλα αύριο ο Σύλλογός τους θα είναι στο γραφείο μου για να συζητήσουμε τις προτάσεις τους και να ακούσουμε περαιτέρω αιτήματά τους, και να δούμε κι εμείς που μπορούμε ως Δήμος να παρέμβουμε με επιπλέον ανακουφιστικές κινήσεις, αλλά και πού μπορούμε να τους βοηθήσουμε στα αιτήματα που διεκδικούν από την κεντρική διοίκηση”.\nΌπως πρόσθεσε η κ. Καναβάκη, ο κλάδος του επισιτισμού “πραγματικά έχει δεχθεί ένα ισχυρότατο πλήγμα. Ο δήμαρχος εξαρχής, σε μία από τις πρώτες του ανακουφιστικές κινήσεις, δήλωσε δημόσια ότι θα προχωρήσουμε σε απαλλαγή των τελών κοινόχρηστων χώρων για όσο καιρό η λειτουργία των καταστημάτων αυτών έχει ανασταλεί. Όμως, χωρίς να σταματήσουμε εκεί, εξετάζουμε και τι μπορούμε να κάνουμε παραπέρα – τι άλλα μέτρα μπορούμε να πάρουμε”.\nΕπαγγελματίες Εστίαση Άδειες Καρέκλες Κορωνοϊός Μένουμε Ασφαλείς


Killing Eve: Η τηλεοπτική ανακάλυψη της σεζόν κι ένας ύμνος στους αντιήρωες - The Curly Sue\nKilling Eve: Η τηλεοπτική ανακάλυψη της σεζόν κι ένας ύμνος στους αντιήρωες\nΜια σειρά που θα μας ξαναμάθει μπαλίτσα απ’ την αρχή\nΈβλεπα προχθές το τελευταίο επεισόδιο του 14ου κύκλου του Grey’s Anatomy (ένας γραφικός εθισμός που επιτρέπω στον εαυτό μου) και δεν μπορούσα με τίποτα να αποσείσω την ντροπή μου για το κατάντημα μιας κάποτε φανταστικής σειράς.\nΈνα ημιθανές σενάριο, κατάκοπο παρά τις ετήσιες τονωτικές ενέσεις, ερμηνείες που μυρίζουν σαπούνι από χιλιόμετρα, ξεπερασμένη αισθητική, μηδαμινό βάθος, αλλά το χειρότερο ήταν ένα: η ψευτοεπαναστατικότητά του. Η συνεχόμενη κι εντελώς στημένη χρήση όλων των δημοφιλών μοτίβων της σύγχρονης ακτιβιστικής ατζέντας, υπό μορφή πεφωτισμένου σεναρίου και στρατευμένης τέχνης, που όμως στην πραγματικότητα δεν είναι παρά χυδαίο μάρκετινγκ και επιδεικτικός δικαιωματισμός.\nΚάθε δεύτερος χαρακτήρας είναι λεσβία, κάθε τρίτος, μουσουλμάνος, σεξουαλικά σκάνδαλα ξεσπούν από το πουθενά, η πατριαρχία καταγγέλλεται με τις πιο αστείες αφορμές. Ένα ολόκληρο show τρέχει πίσω απ’ ό,τι είναι κοινωνικοπολιτικά trendy ανά εβδομάδα και το μιμείται σαν απελπισμένο παιδάκι που θέλει λίγη από τη δόξα του ειδώλου του. Κι αυτό επιφανειακότατα, εννοείται. Γιατί οι λεσβίες απεικονίζονται σαν στρέητ with a twist, τα σεξουαλικά σκάνδαλα διευθετούνται ως διά μαγείας σα να πρόκειται για μιούζικαλ, η πατριαρχία καταπολεμάται μ’ έναν πομπώδη λόγο TED και χειροκροτήματα, και πάει λέγοντας. Όλοι είναι θύματα, όλοι είναι ήρωες και το κακό ζέχνει φορώντας κέρατα. Το όλο θέαμα αποπνέει τη μίζερη απλοϊκότητα του προβλέψιμου και κραυγαλέου που υποδύεται το σύνθετο και αφυπνισμένο. “Προσέξτε με σας λέω, είμαι πολύ καλό, να, δείτε πόσο όμορφα και πειθαρχημένα συντάσσομαι με ό,τι είναι πολιτικώς ορθό”.\nΤο Killing Eve είναι μια απροσδόκητη σειρά του BBC America που ξεκίνησε φέτος συνδυάζοντας αριστουργηματικά θρίλερ και κωμωδία, με πρωταγωνίστρια τη Sandra Oh. Ναι, την Christina Young του Grey’s Anatomy. Και είναι όλα εκείνα που θα έπρεπε να είναι μια σειρά σήμερα (και που δυστυχώς έχει πάψει προ πολλού να είναι το, παρηκμασμένο πια, Grey’s Anatomy αλλά και πολλά άλλα σαν αυτό). Γρήγορη, έξυπνη και, κυρίως, αδιάφορη για το πώς θα την προσλάβεις. Δεν επιδιώκει να προκαλέσει συμπάθειες ή να μας πολιτικοποιήσει με το ζόρι, σαν να απευθύνεται σε ασχημάτιστα μωρά. Αντιθέτως, προσφεύγει στην παλιά συνταγή που τόσο λείπει από σινεμά και τηλεόραση τελευταία: Κεντρίζει το μυαλό. Παράγει περιεχόμενο.\nΗ Villanelle (Jodie Comer) είναι μια πανούργα κι αλλόκοτα ελκυστική ψυχοπαθής που σε συνεργασία με μια σκιώδη οργάνωση κυνηγάει ισχυρούς ανθρώπους και τους σκοτώνει. Η Eve (Sandra Oh) είναι η geeky και πανέξυπνη πράκτορας που έχει βαλθεί να σταματήσει τη Villanelle και να ξεσκεπάσει την οργάνωση που την εργοδοτεί. Ανάμεσά τους δημιουργείται μια ανορθόδοξη σχέση παθιασμένης αντίθεσης που αποτυπώνεται σε ένα μυστηριώδες κυνηγητό ανά την Ευρώπη. Αυτό που παρακολουθούμε είναι ένα εξαιρετικής ποιότητας mind game, μια διαπλοκή χαρακτήρων υψηλού αισθητικού κι ερμηνευτικού επιπέδου, που ως σύνολο υμνεί ένα πράγμα: τους αντιήρωες. Κι αυτό είναι τέλειο για δύο λόγους.\nΠρώτον, επειδή από πλευράς τέχνης, έστω και τηλεοπτικής, είναι εξαιρετικά ενδιαφέρουσα η εκδίπλωση αληθινών -κι αυτό θα πει περίπλοκων και συχνά άχαρων ή αντιφατικών- προσωπικοτήτων. Η ανάλυση, δηλαδή, ατόμων που δεν εμφανίζονται ως μονόπλευρες απεικονίσεις του καλού ή του κακού, αλλά ως συνθέσεις. Και όχι ιδανικές συνθέσεις, αλλά προβληματικές ή και απεχθείς.\nΗ Eve δεν ρισκάρει τη ζωή της για το καλό της ανθρωπότητας ή για να εκπληρώσει κάποιο μεγαλεπήβολο πεπρωμένο. Αντιθέτως, κυνηγάει μια δολοφόνο για να δώσει νόημα σε μια κατά τ’ άλλα βαρετή και μέτρια καθημερινότητα. Eν μέρει, όμως, το κάνει κι από έπαρση. Επειδή πιστεύει ότι μπορεί να το κάνει, και άρα το οφείλει στον εαυτό και τη διάνοιά της. Επειδή κρίνει ότι οι ικανότητές της μπορούν να σηκώσουν κάτι πιο επικίνδυνο και πνευματικά απαιτητικό από τη γραφειοκρατική δουλειά που έκανε μέχρι πρότινος στην MI6. Σα να μου φαίνεται μερικούς τόνους πιο φεμινιστική αυτή η σκοπιά από τα περισσότερα φεμινιστικά μηνύματα σε τηλεόραση και κινηματογράφο αυτή τη στιγμή, που περιορίζονται σε εξυπνάδες και παλιακές μάχες φύλων.\nΑντίστοιχα, η Villanelle δεν είναι μια σκοτεινή villain που (κατά τα συνήθη σεναριακά κλισέ) απεργάζεται τον αφανισμό των εχθρών της. Ούτε, βέβαια, κρύβει έναν παρεξηγημένο άγγελο μέσα της, που θα αποκαλυφθεί στα συγκινημένα μάτια μας όταν κάποιος της δώσει το χέρι για να τη βοηθήσει να παλέψει με τους δαίμονές της. Είναι απλώς ψυχοπαθής. Με αυξημένη νοημοσύνη και εξαιρετικό χιούμορ, βέβαια, αλλά ψυχοπαθής. Και η κατάστασή της εγγράφεται χωρίς ωραιοποιήσεις, όπως και του Dexter κάποτε. Μια απρόβλεπτη δύναμη της φύσης χωρίς στρατόπεδο.\nΟι αντιήρωες όμως έχουν σημασία και σε κοινωνικό επίπεδο. Σε μια παγκόσμια συγκυρία που σε θέλει ή να θεοποιείς ή να αποκηρύσσεις πρότυπα, διαφορετικά θεωρείσαι ανύπαρκτος, το Killing Eve επιλέγει θαρρετά την “ανυπαρξία” (στο facebook έχει μόλις 20k likes, τι σκάνδαλο! Ίσως αν πούλαγε λίγο me too και προσφυγικό δράμα να τα πήγαινε καλύτερα). Όμως αυτή η απόσταση απ’ ό,τι θεωρείται τρέχουσα επικαιρότητα, είναι το εισιτήριό του για το μέλλον. Γιατί διαχρονικός δεν γίνεσαι αναμασώντας το επίκαιρο με φωνές και κακό, αλλά αφομοιώνοντάς το βιωματικά. Κάνοντας τη δουλειά σου σωστά, ενήμερος για όσα συμβαίνουν γύρω σου.\nΗ δουλειά, λοιπόν, έγινε απολύτως σωστά στο Killing Eve. Και οι ερμηνείες είναι για masterclass, από τη βιρτουόζα Jodie Comer που παίζει στα δάχτυλα χοντροκοπιά και λεπτότητα, μέχρι την Sandra Oh που μπορεί να κάνει τα πάντα με αυτό το πρόσωπο και τη φλεγματική Fiona Shaw που οκ, είναι η Fiona Shaw. Η σειρά βλέπεται ως αντίδοτο στην κουραστική επαναληπτικότητα που μας κατακλύζει απ’ όλες τις μεριές, και ως ελπίδα πως το άμεσο μέλλον θα ‘ναι λιγάκι πιο ενδιαφέρον κι απαλλαγμένο απ’ τις παιδικές ασθένειες του τώρα.\nPrevious article Eurovision 2018: Γιατί θέλω να τα πάει τέλεια η Ελένη Φουρέιρα\nNext article Οδηγός Επιβίωσης: Πώς να αντιμετωπίσετε την καλοκαιρινή ζέστη αν δεν έχετε air condition\n1.5k Shares1.8k Views\nThe Haunting of Hill House: Ιδιοφυής σειρά τρόμου ή συναρπαστικός αχταρμάς;\nThe Handmaid’s Tale: Μια σατανικά αιχμηρή ματιά στην καταπίεση και τον φεμινισμό\n14 Shares12.6k Views\nBig Little Lies: Ένα εντατικό φροντιστήριο για όλα εκείνα που δεν θέλουμε να συζητάμε\n875 Shares12.5k Views\n3.3k Shares11.1k Views\nCYBER ΦΩΤΟΝΤΕΛΙΡΙΟ #136\nCYBER ΦΩΤΟΝΤΕΛΙΡΙΟ #139


ΕΙΔΙΚΗ ΤΙΜΗ!!! €105.90 για 1 Φορτιστή-Εκκινητή Μπαταρίας Αυτοκινήτου JUMP STARTER 900A! Επαναφορτιζόμενος Εκκινητής Μπαταρίας για Άμεση Εκκίνηση της Μπαταρίας Χωρίς τη Χρήση Άλλου Οχήματος! Mε Παραλαβή από τα Γραφεία του Skroutz.com.cy ή Παγκύπρια Αποστολή.\nΕίναι μια ψυχρή χειμερινή νύχτα και το αυτοκίνητό σας δεν ξεκινάει. Αποφύγετε αυτόν τον εφιάλτη με το JUMP STARTER 900A. Με τον JUMP STARTER 900A αυτοκινήτου δεν θα ανησυχήσετε μήπως μείνετε απο μπαταρία. Σε μικρό και πρακτικό μέγεθος μπορεί να δώσει ρεύμα για να εκκινήσετε το αυτοκίνητο σας, την μηχανή σας ή ακόμα και το σκάφος. Για όλες τις 12V μπαταρίες αυτοκινήτων, σκαφών, μηχανών, κλπ. Εκκινεί τον κινητήρα στα περισσότερα αυτοκίνητα σε 90''. Εύκολο στη χρήση, μόνο με ένα πάτημα. Αυτός ο επαναφορτιζόμενος εκκινητής που λειτουργεί με μπαταρία, θα εξασφαλίσει ότι ποτέ δεν πρέπει να βασίζεστε σε κάποιον άλλο για να ξεκινήσετε το αυτοκίνητό σας. Το μόνο που χρειάζεται να κάνετε είναι να τοποθετήσετε τα θετικά και αρνητικά καλώδια στην μπαταρία σας και να το θέσετε σε λειτουργία. Με το JUMP STARTER 900A, δεν θα ξαναβρεθείτε ξανά στο κρύο.\nMore convenient than jumper cables\nLED display shows battery life remaining\nAmperage: 900 peak amps\nΤο κάθε κουπόνι ισχύει για 1 Φορτιστή-Εκκινητή Μπαταρίας Αυτοκινήτου JUMP STARTER 900A.\nΚάντε μια επιλογή €105.90 για 1 Φορτιστή-Εκκινητή Μπαταρίας Αυτοκινήτου JUMP STARTER 900A με Παραλαβή από τα Γραφεία του Skroutz.com.cy [105.9€] €107.90 για 1 Φορτιστή-Εκκινητή Μπαταρίας Αυτοκινήτου JUMP STARTER 900A με Παγκύπρια Αποστολή. [107.9€]


ΥΠΕΡΤΑΣΗ - ΜΑΡΚΟΜΑΝΩΛΑΚΗ ΚΑΤΕΡΙΝΑ\nΗ υψηλή αρτηριακή πίεση (ΗΒΡ ή υπέρταση) είναι όταν η δύναμη του αίματος που ρέει μέσα στα αιμοφόρα αγγεία σας, είναι σταθερά πολύ υψηλή.\nΠώς λειτουργεί η αρτηριακή πίεση και το κυκλοφορικό σύστημα\nΓια να επιβιώσουν και να λειτουργήσουν σωστά, οι ιστοί και τα όργανα σας χρειάζονται το οξυγονωμένο αίμα που το κυκλοφορικό σας σύστημα μεταφέρει σε όλο το σώμα. Όταν η καρδιά κτυπά, δημιουργεί πίεση που ωθεί το αίμα σε ένα δίκτυο αιμοφόρων αγγείων, τα οποία περιλαμβάνουν αρτηρίες, φλέβες και τριχοειδή αγγεία.\nΡΥΘΜΙΣΗ ΤΗΣ ΠΙΕΣΗΣ\nΗ αρτηριακή υπέρταση αξίζει την προσοχή σας\nΗ ανεξέλεγκτη υψηλή αρτηριακή πίεση (HBP ή υπέρταση) μπορεί να είναι θανατηφόρα. Αν έχετε διαγνωστεί με υψηλή αρτηριακή πίεση, αυτά τα πέντε απλά βήματα μπορούν να σας βοηθήσουν να την κρατήσετε υπό έλεγχο:\nΟι περισσότεροι άνθρωποι με διάγνωση υψηλής αρτηριακής πίεσης πρέπει να παραμείνουν κάτω από τα 135/85 mm Hg.\nΟ γιατρός σας θα σας βοηθήσει να καταστρώσετε ένα σχέδιο για να μειώσετε την αρτηριακή σας πίεση.\nΚάντε μερικές αλλαγές στον τρόπο ζωής\nΣε πολλές περιπτώσεις, αυτή θα είναι η πρώτη σύσταση του γιατρού σας, πιθανότατα σε έναν από αυτούς τους τομείς:\nΔιατηρήστε ένα υγιές βάρος. Προσπάθεια για δείκτη μάζας σώματος (BMI) μεταξύ 18,5 και 24,9\nΤρώτε υγιεινά. Τρώτε πολλά φρούτα, λαχανικά και γαλακτοκομικά προϊόντα με χαμηλά λιπαρά και λιγότερα κορεσμένα και ολικά λιπαρά\nΜειώστε το νάτριο. Στην ιδανική περίπτωση, μείνετε κάτω από τα 1.500 mg την ημέρα, αλλά στοχεύετε τουλάχιστον σε μείωση 1.000 mg ημερησίως\nΓίνε δραστήριος. Επιδιώξτε τουλάχιστον 90 με 150 λεπτά άσκησης ανά εβδομάδα και / ή τρεις συνεδρίες ασκήσεων ισομετρικής αντίστασης ανά εβδομάδα\nΠεριορίστε το αλκοόλ. Πιείτε όχι περισσότερο από 1-2 ποτά την ημέρα. (Ένα για τις περισσότερες γυναίκες, δύο για τους περισσότερους άνδρες.)\nΣυνεχίστε να ελέγχετε την αρτηριακή σας πίεση στο σπίτι. Πάρτε τον έλεγχο της θεραπείας σας παρακολουθώντας την αρτηριακή σας πίεση\nΠάρτε τα φάρμακά σας. Εάν πρέπει να παίρνετε φάρμακα, πάρτε το ακριβώς όπως λέει ο γιατρός σας\nΨάχνετε για μια λίστα συμπτωμάτων;\nΑν ψάχνετε για μια λίστα συμπτωμάτων και σημείων υψηλής αρτηριακής πίεσης (HBP ή υπέρτασης), δεν θα τα βρείτε εδώ. Αυτό συμβαίνει επειδή τις περισσότερες φορές, δεν υπάρχουν.\nΜύθος: Τα άτομα με υψηλή αρτηριακή πίεση θα παρουσιάσουν συμπτώματα όπως πονοκέφαλο, νευρικότητα, εφίδρωση, δυσκολία στον ύπνο ή ερυθρότητα του προσώπου.\nΑλήθεια: Η υψηλή αρτηριακή πίεση είναι ένας σιωπηλός δολοφόνος χωρίς συμπτώματα. Αν αγνοήσετε την αρτηριακή πίεση επειδή νομίζετε ότι ένα συγκεκριμένο σύμπτωμα ή σημάδι θα σας προειδοποιήσει για το πρόβλημα, παίρνετε ένα επικίνδυνο ρίσκο για τη ζωή σας.\nΗ υψηλή αρτηριακή πίεση (HBP ή υπέρταση) θέτει σε κίνδυνο την υγεία και την ποιότητα ζωής σας.\nΌταν παραμένει αδιάγνωστη ή αρρύθμιστη, η υψηλή αρτηριακή πίεση μπορεί να οδηγήσει σε:\nΈμφραγμα μυοκαρδίου – Η υψηλή αρτηριακή πίεση καταστρέφει τις αρτηρίες της καρδιάς, που μπορούν να στενέψουν και να εμποδίσουν το αίμα να ρέει επαρκώς στον καρδιακό μυ\nΕγκεφαλικό επεισόδιο – Η υψηλή αρτηριακή πίεση μπορεί να προκαλέσει την αιμορραγία των αιμοφόρων αγγείων στον εγκέφαλο ή τη θρόμβωσή τους πιο εύκολα\nΚαρδιακή ανεπάρκεια – Ο αυξημένος φόρτος εργασίας από την υψηλή αρτηριακή πίεση μπορεί να προκαλέσει αύξηση των διαστάσεων της καρδιάς και αδυναμία παροχής αίματος στο σώμα.\nΝεφρική νόσος ή νεφρική ανεπάρκεια – Η υψηλή αρτηριακή πίεση μπορεί να βλάψει τις αρτηρίες που αιματώνουν τα νεφρά και να επηρεάσει την ικανότητά τους να φιλτράρουν αποτελεσματικά το αίμα.\nΑπώλεια όρασης – Η υψηλή αρτηριακή πίεση μπορεί να βλάψει ή να καταστρέψει τα αιμοφόρα αγγεία στα μάτια\nΣεξουαλική δυσλειτουργία – Αυτό μπορεί να είναι στυτική δυσλειτουργία στους άνδρες ή χαμηλότερη λίμπιντο στις γυναίκες\nΣτηθάγχη – Με την πάροδο του χρόνου, η υψηλή αρτηριακή πίεση μπορεί να οδηγήσει σε καρδιακές παθήσεις ή μικροαγγειακές παθήσεις. Η στηθάγχη ή ο θωρακικός πόνος είναι ένα σύνηθες σύμπτωμα\nΠεριφερική αρτηριακή νόσο (PAD) – Η αρτηριοσκλήρωση που προκαλείται από την υψηλή αρτηριακή πίεση μπορεί να προκαλέσει στένωση των αρτηριών στα πόδια, τους βραχίονες, την κοιλιά και το κεφάλι, προκαλώντας πόνο ή κόπωση\nΚαταπολέμηση του “σιωπηλού δολοφόνου”\nΗ υψηλή αρτηριακή πίεση (HBP ή υπέρταση) είναι ένας “σιωπηλός δολοφόνος” χωρίς συμπτώματα, που βλάπτει σταδιακά τα αιμοφόρα αγγεία και οδηγεί σε σοβαρές συνέπειες για την υγεία. Παρόλο που δεν υπάρχει θεραπεία (η αρτηριακή υπέρταση είναι χρόνια νόσος), η χρήση φαρμάκων και οι θετικές αλλαγές στον τρόπο ζωής μπορούν να συμβάλουν στη βελτίωση της ποιότητας ζωής σας και να μειώσουν τον κίνδυνο καρδιακής νόσου, εγκεφαλικού επεισοδίου, νεφρικής νόσου και άλλων.\nΚάντε αλλαγές που έχουν σημασία:\nΤρώτε μια ισορροπημένη δίαιτα χαμηλού νατρίου\nΑπολαύστε τακτική σωματική δραστηριότητα\nΠάρτε τα φάρμακά σας σωστά\nΚάνετε τακτικές μετρήσεις\nΟ καλύτερος τρόπος να γνωρίζετε εάν η αρτηριακή σας πίεση βρίσκεται σε υγιή όρια είναι να το ελέγξετε. Εάν διαγνωστεί υψηλή αρτηριακή πίεση, η τακτική παρακολούθηση μπορεί να σας βοηθήσει να επιβεβαιώνετε ότι η θεραπεία που ακολουθείτε είναι αποτελεσματική και να αντιληφθείτε εγκαίρως οποιεσδήποτε αλλαγές. Θα σας δείξει επίσης εάν οι αλλαγές που έχετε κάνει λειτουργούν.


Προβληματισμός για τους Αμερικανούς, σκέψεις της τεχνικής ηγεσίας για αντικατάσταση Προβληματισμός για τους Αμερικανούς, σκέψεις της τεχνικής ηγεσίας για αντικατάσταση\nΠροβληματισμός για τους Αμερικανούς, σκέψεις της τεχνικής ηγεσίας για αντικατάσταση\n14/10/2014 | 6:54\nΕίναι περιττό να αναφέρει κανείς τον προβληματισμό που υπάρχει στην ΑΕΚ από την ήττα της ομάδας στην Αμαλίαδα. Είναι άξιο λόγου όμως να γίνει μια επιμέρους αναφορά στην απόδοση των Αμερικανών της Ένωσης που παιχνίδι με παιχνίδι προβληματίζουν αντί να γίνονται πιο ουσιαστικοί. Γνώμονας όλων βέβαια είναι τα τέσσερα επίσημα παιχνίδια που έχει δώσει έως τώρα η ομάδα, με πρώτο το αυτό με τον Κολοσσό.\nΟ Κάιλς έβαλε επτά πόντους και πήρε τέσσερα ριμπάουντ σε 24’ συμμετοχής. Ο Ράιτ πέτυχε δέκα πόντους και πήρε δύο ριμπάουντ σε ένα ικανοποιητικό ντεμπούτο, σε 24’ συμμετοχής επίσης. Ο Ουίλιαμσον με τέσσερις πόντους και δύο ριμπάουντ σε 10’ συμμετοχής, έμεινε στα …ρηχά.\nΣτο δεύτερο παιχνίδι με το Ρέθυμνο ο Κάιλς πέτυχε 16 πόντους και μάζεψε επτά ριμπάουντ σε 28’ λεπτά συμμετοχής πραγματοποιώντας το καλύτερο παιχνίδι του με την ΑΕΚ και αφήνοντας πολλές υποσχέσεις για το μέλλον. Ο Ράιτ έμεινε στα ίδια με το πρώτο παιχνίδι βάζοντας δέκα πόντους και έχοντας δύο ριμπάουντ. Καμία βελτίωση για τον Ουίλιαμσον που έμεινε στους δύο πόντους όσα ήταν και τα ριμπάουντ.\nΣτο τρίτο παιχνίδι με αντίπαλο τον Άρη και πάλι για το κύπελλο, ο Ράιτ τραυματίστηκε και δεν είχε χρόνο συμμετοχής σε αντίθεση με τους Κάιλς και Ουίλιαμσον που αγωνίστηκαν κανονικά και πέτυχαν αμφότεροι από τρείς πόντους. Στη Θεσσαλονίκη αγωνίστηκε για πρώτη φορά και ο Γκούντριτζ που μόλις με δύο προπονήσεις δεν κατάφερε να κάνει τη διαφορά.\nΣτο τελευταίο επίσημο παιχνίδι είναι γνωστό ότι όλοι οι Αμερικανοί μαζί (επέστεψε και ο Ράιτ) της ΑΕΚ πέτυχαν μόλις οκτώ πόντους! Ο Κάιλς πέτυχε έναν, ο Ράιτ πέντε και ο Ουίλιαμσον δύο. Ο Γκούντριτζ για ένα ακόμα παιχνίδι δεν φάνηκε. Ο Ουίλιαμσον έχει προβληματίσει ιδιαίτερα τον Βαγγέλη Ζιάγκο που του έχει δώσει πολλές ευκαιρίες χωρίς να βρίσκει τον καλό του εαυτό.\nΟ Γκούντριτζ σίγουρα θα πάρει και άλλες ευκαιρίες, όπως και οι Ράιτ και Κάιλς. Οι τελευταίοι φαίνεται να έχουν αποπροσανατολιστεί και δεν δίνουν λύσεις στο παρκέ ειδικά όταν η μπάλα «καίει» και πρέπει να πάρουν πρωτοβουλίες. Το μόνο βέβαιο είναι ότι η ΑΕΚ έχει μια σειρά από πολύ δύσκολα ματς μπροστά της και δεν έχει την πολυτέλεια να περιμένει να βρουν τα πατήματά τους οι Αμερικανοί. Αυτό που μένει να δούμε είναι πως θα χειριστεί το όλο θέμα ο κόουτς της «Βασίλισσας».\nΤσέφεριν: «Εκαναν μεγάλο λάθος οι ομάδες, χαρούμενοι που είναι πάλι μαζί μας»


arthrocenter.gr | Αρθροσκόπηση αγκώνα\nΗ άρθρωση του αγκώνα συνδέει το οστό του βραχιονίου με τα οστά του αντιβραχίου. Ο αγκώνας βοηθάει στην κίνηση του αντιβραχίου μπροστά και πίσω, καθώς και στην περιστροφή του προς τα έξω και προς τα έσω. Η άρθρωση του αγκώνα μπορεί να προσβληθεί από φλεγμονώδες ή από άλλο νόσημα, να υποστεί τραυματισμό, με αποτέλεσμα έντονο πόνο που να απαιτεί χειρουργική αντιμετώπιση. Η αρθροσκόπηση είναι μια ελάχιστα επεμβατικά χειρουργική μέθοδος που πραγματοποιείται με τη χρήση μιας μικρής συσκευής που ονομάζεται αρθροσκόπιο.\nΣτις καταστάσεις του αγκώνα που μπορούν να αντιμετωπισθούν με αρθροσκόπηση περιλαμβάνονται:\nΧόνδρινες βλάβες (διαχωριστική οστεοχονδρίτιδα, οστεοχόνδρινα κατάγματα)\nΔυσκαμψία, αρθροΐνωση (αφαίρεση συμφύσεων και ουλώδους ιστού)\nΑρθρίτιδα (αφαίρεση οστεοφύτων, ελεύθερων σωμάτων)\nΔιαγνωστικά διλήμματα (διαγνωστική αρθροσκόπηση)\nΟ χειρουργός σας θα πραγματοποιήσει μια πλήρη κλινική εξέταση και θα σας πάρει ένα αναλυτικό ιστορικό πριν προχωρήσει στην αρθροσκόπηση. Η αρθροσκόπηση του αγκώνα είναι μια ελάχιστα επεμβατικά χειρουργική μέθοδος, που επιτρέπει στον χειρουργό να «δει» μέσα στην άρθρωση του αγκώνα, χρησιμοποιώντας ειδικά εργαλεία, τα οποία τα εισάγει μέσω μικρών τομών, ώστε να αξιολογήσει και αντιμετωπίσει την όποια παθολογική κατάσταση. Πραγματοποιείται με γενική αναισθησία. Αρχικά ο χειρουργός θα κάνει 2 – 3 τομές γύρω από την άρθρωση του αγκώνα. Μια για την εισαγωγή του αρθροσκοπίου, μιας μικρής συσκευής με κάμερα και φακό προσαρμοσμένο στην άκρη ενός στενού σωλήνα οπτικών ινών, και άλλων για την εισαγωγή διάφορων εργαλείων. Κατά τη διάρκεια της αρθροσκόπησης, εγχέεται μέσα στην άρθρωση ένα αποστερωμένο διάλυμμα, ώστε να διασταλεί η άρθρωση και να δημιουργηθεί ευρυχωρία που θα διευκολύνει τους χειρισμούς. Η κάμερα μεγενθύνει και προβάλλει εικόνες του εσωτερικού του αγκώνα σε μια οθόνη. Μέσω των άλλων τομών, χειρουργικά εργαλεία εισάγονται για να αντιμετωπισθεί η παθολογική κατάσταση. Μετά την ολοκλήρωση του χειρουργείου, οι τομές συρράπτονται και τοποθετούνται επίδεσμοι.\nΜετά το χειρουργείο, ο χειρουργός θα σας τοποθετήσει ένα νάρθηκα που θα περιορίζει τις κινήσεις του αγκώνα, έως ότου επουλωθεί πλήρως. Θα πρέπει να κρατάτε τον αγκώνα σας ανυψωμένο, ώστε να αποφευχθεί το οίδημα και για να ελαχιστοποιηθεί ο πόνος. Η τοπική εφαρμογή πάγου (παγοκύστη τυλιγμένη σε ύφασμα) θα βοηθήσει στη μειώση του πόνου και του οιδήματος. Θα σας συνταγογραφηθούν φάρμακα για να περιορισθεί ο πόνος και το οίδημα. Θα πρέπει να κρατάτε την χειρουργημένη περιοχή στεγνή και καθαρή. Θα σας χορηγηθεί ένα πρωτόκολλο φυσιοθεραπευτικής αποκατάστασης με στόχο την μυϊκή ενδυνάμωση και την αποκατάσταση του εύρους κίνησης του αγκώνα.\nΣτα πλεονεκτήματα της αρθροσκόπησης περιλαμβάνονται τα παρακάτω:\nΜικρές χειρουργικές τομές – ελάχιστη ουλοποίηση\nΕλάχιστο τραύμα στα μαλακά μόρια\nΧαμηλά ποσοστά φλεγμονών\nΤα ανωτέρω επιτρέπουν στον ασθενή να επανέλθει στις δραστηριότητές του ταχύτερα.\nΣτις επιπλοκές που μπορεί να παρουσιασθούν μετά από μια αρθροσκόπηση αγκώνα περιλαμβάνονται η λοίμωξη, η κάκωση νεύρων και αγγείων, και η δυσκαμψία. Η αρθροσκόπηση του αγκώνα μπορεί να μην είναι εφικτή σε ασθενείς με προηγούμενη μεταφορά του ωλενίου νεύρου ή σε εκείνους που είχαν υποβληθεί σε χειρουργική επέμβαση που άλλαξε την φυσιολογική ανατομία του αγκώνα.